Lappeenrannan tapahtumakesä - VisitLappeenranta\nSaimaan upea vesistö alkaa Lappeenrannasta, josta risteilet saaristoon tai Saimaan kanavalle. Viehättävä satama-alue ja Myllysaari tarjoavat aktiviteetteja sekä virvoitusta koko perheelle. Katettu kesäteatteri odottaa Linnoituksen portilla ja Suomen kaunein golf-kenttä Tuosassa. Hiekkalinnalta nouset katujunaan sekä vuokraat kanootit, sup-laudat tai pyörät hiekkaveistosten ihailun ohessa. Tapahtumannälkäiselle on poimittu alle kaupungin kesän suuria tapahtumia. Tutustu myös kesän musiikkitapahtumahelmiin ja Lappeenrannan tapahtumakalenteriin, jossa lisää tapahtumia.\nLappeenrannan kesä täyttyy musiikkitapahtumista, kuten festivaaleista ja konserteista. Tututustu niihin täällä\nVety 60 vuotta 18.6.2022\nLappeenrannassa on Suomen paras ratkaisu pikanälkään. Jo yli 40 vuotta vanhaan tuhtiin perinneruokaan pääsee tutustumaan kauppa- tai satamatorilla. Alun perin atomi- ja vetypommeiksi nimettyihin lihapiirakoihin ahdetaan atomin kohdalla joko keitetty kananmuna tai savu- tai keittokinkku, vetyyn puolestaan molemmat. Valinnaisina lisukkeina tulevat raakasipuli, valkosipulimajoneesi, kurkkusalaatti, ketsuppi ja sinappi. Vierailu Lappeenrannassa ei ole täydellinen ilman tätä paikallista herkkua.\nTäältä voit tutustua, miten kaupunki viettää vetyn 60-vuotisjuhlapäivää!\nYlen Pointti-kaupunkifestivaali 18.6.2022\nPointti-kaupunkifestivaali on Ylen ja Lappeenrannan kaupungin yhdessä järjestämä ja maksuton tapahtuma, jossa riittää koettavaa koko perheelle. Festivaali järjestetään Lappeenrannan Satamatorilla 18.6. klo 10-17.\nFestareilla lapset ja nuoret pääsevät moikkaamaan eri kanavista tuttuja kasvoja, muiden muassa liikennepuistokonstaapeli Malttia ja Valttia, Kahden tähden reissun Lloyd Libisoa ja Aleksi “mentaalisavuke” Rantamaata sekä Galaxin nuorten toimitusta. Uteliaiden pikatreffeillä festarikävijät voivat esittää kysymyksen Ylestä tutulle hahmolle tai kaupungin toimijalle. Toripäivän puhutuimmasta teemasta vastaa Hyvin sanottu -paneelikeskustelu, joka lähetetään suorana Yle Areenassa.\nSatamatorilla myös Puoli Seitsemän -erikoislähetys 17.6. klo 21, ohjelmassa mm. lappeenrantalaisuuden ytimeen virittäytymistä niin kuorolaulun kuin räpinkin siivittämänä. Yle Olohuoneen erikoislähetys Lappeenrannan Vanhassa Pappilassa 18.6. klo 21, luvassa mm. paikallisherkku vedyn 60-vuotisjuhlien viettämistä musiikin ja maistelun kera.\nKansainväliset Suurmarkkinat 30.6.-3.7.2022\nLappeenrannan Kansainvälisillä Suurmarkkinoilla Satamatorilla ja sen ympäristössä on mukana yrittäjiä yli 30 eri maasta ja lukuisista Suomen eri maakunnista erikoistuotteineen. Luvassa muun muassa kansainvälisiä ruokaosastoja, käsitöitä, tekstiilejä ja lasten tivoli. Lue lisää täältä\nLappeenrannan kaupungin syntymäpäiväjuhla ja Linnoituksen Vanhankaupungin päivät 7.8.2022\nLinnoituksen Vanhankaupungin päiviä vietetään vuosittain Lappeenrannan kaupungin syntymäpäivän yhteydessä. Syntymäpäivänä pidetään kuningatar Kristiinan kaupungin privilegioasiakirjan allekirjoittamispäivää 7.8. vuonna 1649.\nVanhankaupungin päivät on koko perheen iloinen ja tapahtumarikas viikonloppu Lappeenrannan linnoituksessa ja sen ympäristössä. Tarjolla on mm. taide- ja kulttuuripainotteisia työpajoja, erilaisia aktiviteetteja, historiallisia draamakierroksia ja tanssi- sekä musiikkikonsertteja. Vanhankaupungin päivien avajaisten yhteydessä kruunataan myös uusi Linnoituksen isäntä.\nKaupungin avoimet ovet ja Greenreality-karnevaali 25.8.2022\nSuomen ilmastopääkaupunki 2021 Lappeenranta avaa 25.8.2022 ovensa ja kutsuu kaikki asukkaat tutustumaan kaupungin kestävään toimintaan ja palveluihin. Samassa yhteydessä vietetään Greenreality-karnevaalia, jossa sukelletaan Lappeenrannan vihreisiin teemoihin. Päivän aikana paljon näkemistä ja kokemista kaupungintalon edustatorilla sekä kaupungin eri toimipisteissä.\nSataman Valot 27.8.2022\nPerinteinen Sataman Valot -tapahtuma päättää Lappeenrannan kesäkauden Satamatorilla ja rantapuistossa. Tarjolla on musiikki-, sirkus- ja akrobatiaesityksiä sekä erilaisia koko perheen työpajoja ja muuta aktiviteettia\nLappeenrannan tapahtumakalenteri täynnä kesätapahtumia\nLappeenrannan kesä on tapahtumantäyteinen - kurkkaa myös Lappeenrannan tapahtumakalenteriin tästä


Työolobarometri 2017: Sähköiset työvälineet, some ja etätyöt yleistyvät edelleen- TE-palvelut\nTyöolobarometrin ennakkotiedot kertovat, että palkansaajien kokemukset työelämästä olivat vuonna 2017 monilta osin viime vuosia myönteisempiä. Työllisyyden ja oman työpaikan taloudellisen tilanteen odotetaan menevän entistä parempaan suuntaan.\nVuoden 2017 Työolobarometrin tiedot perustuvat Tilastokeskuksen elo- ja syyskuun aikana tekemiin 1 693 puhelinhaastatteluun. Työ- ja elinkeinoministeriö julkaisee syksyyn mennessä barometrin loppuraportin, jossa on tietoa myös terveydestä ja työssä jaksamisesta sekä ammatillisesta järjestäytymisestä.\nTyöolobarometrin 2017 ennakkotiedot (tem.fi)\nTyöolobarometri 2017: Sähköiset työvälineet, some ja etätyöt yleistyvät edelleen (Työ- ja elinkeinoministeriön tiedote 8.2.2018, tem.fi)


Ajankohtaista Archives - Sähköinen opas / Artsi\n1. Tavoitteet ja vaikuttavuusketju\n2. Arvioinnin suunnittelu\n3. Tiedonkeruu kohderyhmiltä\n4. Tiedonkeruu yhteistyökumppaneilta ja vapaaehtoisilta\n6. Tiedon analysointi ja hyödyntäminen\nKuntoutussäätiö selvittää sosiaali- ja terveysjärjestöjen arviointivalmiuksia (19.08.21)\nKuntoutussäätiö selvittää Sosiaali- ja terveysjärjestöjen avustuskeskukselta (STEA) avustusta saavien järjestöjen valmiuksia arvioida omaa toimintaansa. Kesäkuussa 2021 käynnistynyt selvitystyö toteutetaan osana STEA-avusteista ARTSI-toimintaa ja se valmistuu kevään 2022 aikana. Sote-alan järjestöjen […]\nUusi uutiskirje kokoaa arvioinnin ajankohtaiset järjestörintamalta (18.06.21)\nHaluaisitko pysyä ajan tasalla siitä, mitä ajankohtaista järjestöarvioinnin kentällä tapahtuu? Artsi-toiminnan uusi uutiskirje kokoaa neljästi vuodessa kentän uutisia, työkaluja sekä tapahtumia ja koulutuksia. Tutustu ensimmäiseen uutiskirjeeseen täällä ja tilaa kirje itsellesi tästä.\nArvioinnista arkipäivää Daisy Ladies ry:ssä (16.06.21)\nMaahanmuuttajanaisten kotoutumiseen ja hyvinvoinnin edistämiseen keskittyvä Daisy Ladies ry osallistui Artsi-toimintaan vuosina 2020-2021. Yhdistyksellä oli erilaisia arviointiin ja seurantaan liittyviä pulmia. Järjestössä koettiin, että tavoitteita oli liikaa ja ne olivat […]\nMistä lähteä liikkeelle järjestön arvioinnin suunnittelussa ja tiedon analysoimisessa? – katso videot (15.06.21)\nArvioinnin suunnittelu ja tiedon analysointi ovat isoja kokonaisuuksia, joiden aloittaminen saattaa tuntua haastavalta. Uusissa videoissa avataan pähkinänkuoressa, miten arvioinnin huolellinen etukäteissuunnittelu helpottaa arvioinnin toteuttamista, ja miten järjestötoiminnasta kerättyä tietoa voi lähteä analysoimaan. Kurkkaa […]\nArtsin opas ja työkalut nyt yhdessä osoitteessa (31.05.21)\nLöydät jatkossa Artsin sähköisen oppaan sisältämät mallit, työkalut ja vinkit sosiaali- ja terveysalan järjestöjen itsearviointiin sekä seuranta- ja arviointikäytäntöjen luomiseen ja kehittämiseen yhdestä, uudesta osoitteesta www.artsi-opas.fi. Lähde mukaan kehittämään järjestönne […]\nUuudet ARTSI-järjestöt on valittu (12.05.21)\nUudet järjestöt vuoden 2021-2022 ARTSIin on jälleen valittu. Keväällä 2021 ARTSI-toimintaan valittiin seuraavat järjestöt: Erityislasten Omaiset ELO ry Finnilco ry Kainuun nuotta ry/ Monikulttuurinen toimintakeskus Monika Lapin sosiaali- ja terveysturva […]\nHaku ARTSI-toimintaan kaudelle 2021/2022 on käynnissä! (16.03.21)\nHae mukaan ARTSI-toimintaan ajalla 16.3.- 13.4.2020. Lisätietoja ja hakuohjeet ARTSIn hakusivuilla\nArtsi hakee ratkaisukeskeistä arviointiosaajaa! (11.03.21)\nHaemme joukkoomme arviointiosaajaa – hakua jatkettu 15.4. saakka! Kuntoutussäätiö hakee ratkaisukeskeistä arviointiosaajaa Artsi-toimintaan, joka tukee pieniä sote-järjestöjä oman toimintansa systemaattisessa arvioinnissa ja kehittämisessä. Arviointiosaajan päätehtävänä on vuosittain valittavien kohdejärjestöjen konkreettinen […]\nMiten teidän järjestössänne arvioidaan tuloksellisuutta? (Yleinen | 14.10.21)\nTavoite, tavoite, tavoite (Yleinen | 23.08.21)\nKuntoutussäätiö selvittää sosiaali- ja terveysjärjestöjen arviointivalmiuksia (Ajankohtaista | 19.08.21)\nKuntoutussäätiön tietoturva ja tietosuoja


Haussa leipuri Leipomo Liepuskalle Nilsiään – Osuma\nHaussa leipuri Leipomo Liepuskalle Nilsiään , Suomi\nHaemme asiakasyrityksellemme Leipomo Liepuskalle kokoaikaista leipuria määräaikaiseen työsuhteeseen Nilsiään. Työn aloitus on sopimuksen mukaan, mahdollisesti nopeallakin aikataululla.\nLeipomo Liepuska – rakkaudella hyvän maun puolesta. Liepuska on lähtöisin jylhien havumetsien ja kirkkaiden vesien keskeltä Savosta. Me Liepuskassa uskomme aitoon, perinteiseen, suomalaiseen gourmet-lähiruokaan. Meiltä saat käsityönä tehdyt leipomoherkut – aina tuoreena parhaista kotimaisista raaka-aineista. Me vaalimme perimätiedossa meille uskottuja suomalaisen leivonnan arvokkaimpia salaisuuksia.\nTutustu lisää yritykseen osoitteessa www.liepuska.fi\nTehtävänkuvaasi kuuluvat leipomotehtävät, kuten makeiden ja suolaisten leipomusten valmistus. Tuotteita on monenlaisia, kuten herkullisia puolukkakukkoja, mantelikierteitä ja karjalanpiirakoita. Vastuullesi kuuluu monenlaisia tehtäviä tuotantoprosessissa tuotteiden valmistamisesta ja viimeistelystä, puhtaanapitoon ja pakkaamiseen.\nEtsimämme henkilö on ripeäotteinen, tarkka sekä on nopea oppimaan uusia asioita. Teet mielelläsi tiimityötä. Katsomme eduksi alan koulutuksen sekä aikaisemman työkokemuksen vastaavista tehtävistä. Edellytämme tehtävässä hygieniapassia.\nMikäli koet olevasi oikea henkilö tehtävään, niin jätäthän hakemuksesi nettisivuillamme olevalla lomakkeella mahdollisimman pian. Haastattelemme hakijoita jo hakuaikana ja paikka täytetään heti sopivan henkilön löydyttyä.


Nina Laiho, tekijä sivustolla Eläintenkouluttaja Nina Laiho\nHevosen ongelmakäyttäytyminen on toimintaa, joka aiheuttaa ihmiselle, hevoselle itselleen tai ympäristölle haittaa. Näistä parhaiten tunnistetaan todennäköisesti ihmiselle ja ympäristölle haittaa tuottavat ongelmakäytökset, mutta myös hevoselle itselleen haitallinen käyttäytyminen on ongelmallista. Ongelmakäyttäytymisen ilmetessä on keskeistä pysähtyä pohtimaan käyttäytymisen mahdollisia syitä. Nykyaikaiseen ongelmien ratkomiseen ei kuulu seurauksen poistaminen, vaan syyn hoitaminen. Pelkän seurauksen (eli ilmenevän käytöksen) poistaminenContinue reading ”Hevosen ongelmakäyttäytyminen”\nKirjoittanutNina Laiho 13.8.2021 20.10.2021 Kategoria(t):HevonenAvainsanat:hevonen, käyttäytymisterapia, ongelmakäyttäytyminen1 kommentti artikkeliin Hevosen ongelmakäyttäytyminen


Aidan Takana: marraskuuta 2015\nTorstaina oli Thanksgiving, eli amerikkalaisten Kiitospäivä. Kun ensimmäiset Puritaanit saapuivat USAhan vuonna 1620 oli jo syksy, ja puolet tulokkaista kuoli talven aikana nälkään. Paikalliset intiaanit auttoivat Puritaaneja antamalla heille ruokaa, opettivat kalastamaan ja istuttamaan maissia. Seuraavana syksynä Puritaanit saivat kunnon sadon ja he juhlivat ja rukoilivat kolme päivää sen takia.\nNykyään amerikkalaiset perheet ja suvut kerääntyvät yhteen, syövät mm kalkkunaa, maissia, bataattia ja kurpitsapiirakka ja kertovat pöydän ääressä mistä ovat kiitollisia.\nPerjantaina E järjesti pienelle porukalle (torstai oli tukikohdassa vapaapäivä, silloin he viettivät työporukoissaan Kiitospäivää) Kiitospäivä päivällisen.\nMä olin päättänyt tehdä omenapaistoksen, koska mulla on tosi paljon omenia. Tilasin kotiinkuljetuksella kasviksia ja hedelmiä, ja viiden omenan sijaan olin vahingossa tilannut 5kg!\nKun kuorin omenia onnistuin veistämään kuorimaveitsellä ison loven kynteen ja sain paljon verta vuotavan haavan kynnen alle. Itsekin kyllä ihmettelen että kuinka se oikein onnistui... Sain sitten opastaa B:tä vierestä, joka teki paistoksen loppuun.\nMenin jo puolenpäivän aikaan E:lle auttamaan ruuanlaitossa (käsipuolena...), päivällisen piti olla klo 16-17.00 aikaan, mutta lopulta syötiin vissiin noin klo 19.00 aikaan! Ruokaa oli koko armeijalle (heh), ja oli tosi hyvää.\nKalkkunaa, karpalohilloa, kinkkua, juusto-makaroonilaatikkoa (mac and cheese), maissi-pekonivuokaa, perunamuussia ja vihreäpapuvuokaa. Lisäksi kuvasta puuttuu kalkkunan täyte "stuffing", mitä ei silti pantu kalkkunan sisään. Ja jälkiruuat, joita oli myös monta!\nKatseltiin myös porukalla elokuvia. Muunmuassa Waiting, jonka jälkeen ei enää tee mieli syödä ravintolassa ;-)\nTänä-aamuna ei menty tavalliseen tapaan tukikohdan ravintolaan brunssille, vaan E.n luo syömään tähteitä. Sen jälkeen olikin mukava palata sänkyyn katsomaan, taas vaihteeksi, elokuva!\nLähettänyt Soile klo 19:07 2 kommenttia:\nViime vuoden isoista sateista oli tasan vuosi ja päivä, kun sateet taas alkoivat. Viime yönä satoi taas kaatamalla, niin että leikkausosastollekin oli taas satanut.\nMenin aamulla salille, ja kellarissa, salin oven ulkopuolella tulvi. Salillakin oli lätäkkö, kattoikkuna oli vuotanut.\nKun tulin takaisin kämppään kurkkasin ikkunasta, ja koko talon edusta tulvi, kuten arvasinkin.\nLähdin töihin viime tipassa, kuten tavallisesti, eikä ollut aikaa mennä pidempää kiertotietä töihin. Piti siis harjoittaa, monen muun tapaan, akrobatiaa :-)\nEnsi kesänä kun menen Suomeen tuon sieltä kumisaappaat tänne!\nPahvilaatikot toimivat hyvin kuramattoina. Turhiahan ne matot on, kun niille on tarvetta vain muutama päivä vuodessa.\nSyy tulvimisiin on viemäreiden puute. Niitä ei ole myöskään teiden varsilla, ja varsinkin alikulkutunnelit tulvivat totaalisesti. Ja nämä Saudit ei sitä opi eikä tajua, ja ajavat autonsa sinne. Joka kerta. Alla olevat kuvat on Riadista ja olen pöllinyt ne Facebookista.\nLähettänyt Soile klo 19:28 2 kommenttia:\nTaas Edge of the Worldillä\nNyt kun kuumat helteet on ohi, niin oli taas aika käydä Edge of the Worldillä. Maaliskuussahan me ei päästy sinne, koska aavikko oli tulvinut. Mulle tämä oli jo neljäs kerta (kolmas kerta kahden vuoden sisällä, postaukset täällä ja täällä), muutama muu oli myös käynyt siellä, E parikin kertaa, mutta suurimmalle osalle kerta oli ensimmäinen.\nLähdettiin Virvan, Paulan ja Lizin kanssa klo 7.15 taksilla tukikohtaan. Siellä Kaylee, B, E, S, L ja kaksi muuta tulivat meitä parkkipaikalle vastaan, ja lähdettiin kolmella autolla matkaan.\nEnsin ajetaan noin tunti maantiellä, sitten toinen mokoma aavikolla. Musta on aina ihanaa päästä aavikolle, ja siellä ajelu on hauskaa, pomppuineen päivineen.\nMä en taaskaan viitsinyt lähteä reunalle asti, koska olen siellä jo kaksi kertaa käynyt, mutta muutama kävi siellä. Vietettiin Edgellä varmaan jotain puolitoista tuntia, eväitäkin syötiin, ja jotkut Sauditkin tuli juttelemaan meille.\nSitten sain idean heittää mun "aina pakosti mukana oleva mustan huivin" (joita mulla on vaikka kuinka monta, kun heitän huonon abayan pois, pidän aina huivin) tuulen mukaan. Joo, roskausta, mutta täällä on ihan käsittämättömän roskaista muutenkin. Mutta ei se tahtonut lentää kuin ihan lyhyen matkan. Lopulta S haki huivin ja kiipesi vähän korkeammalle. Hyvin lensi :-) Oli se vähän symbolistakin...\nKun lähdettiin paluumatkalle halusin ajaa autoa, vaikka olen ennen ajanut tukikihdassa, mutta koska se on viralliseti USAta, niin se ei silti tuntunut siltä että olisi ajanut Saudeissa.\nEn ole ennen ajanut aavikolla, ja vaikka alla oli neliveto niin ajoin aika hitaasti varsinkin kuopissa. Kun sitten vähän ajan kuluttua tuli aika iso oja vastaan, sai B palata rattiin. Vaihdon aikana toinen auto meidän porukasta ohitti meidät, ja vaihdon jälkeen B rupesi kaahaamaan ja yritti ottaa autoa kiinni, joka myös kiihdytti. Pian B huomasi että iso oja tuli vastaan, ja jarrutti. Myös toinen auto jarrutti, mutta jarrut meni lukkoon, Auto ajoi siis vauhdilla ison ja kuoppaisen ojan läpi. Koska hiekka pöllysi todella paljon, kesti (ainakin siltä tuntuva) pitkä tovi ennenkuin nähtiin että auto oli päässyt ojan yli ja kaikki oli kunnossa. Paitsi että etu rekisterikilpi oli irronnut. Huh!\nTämä video EI ole siitä tapauksesta\nPysähdyttiin myös entisellä koralliriutalla, miljoonia (tai jotain...) vuosia sitten laakso oli veden alla. Korallien fossiileja näkyi paljon.\nKotimatkalla pojat jättivät meidät sairaalalle. Minäkin jäin tänne, koska mulla on elämäntaparemontti/dieetti meneillään. Mutta, siitä enemmän toiste.\nP.S Videot ei näy iPhonella/Padilla.\nP.P.S Tässä salaatti joka mun piti tehdä mukaan evääksi...\nLähettänyt Soile klo 19:41 2 kommenttia:\nAi, pian on joulu...?\nKun ei tunnu kovin talviselta, vaikka kyllä täällä viileä jo on, niin on vaikea uskoa että joulu on jo reilun kuukauden kuluttua. Joulu jonka vietän taas Saudeissa. Huoh. Mutta onneksi sentään tukikohdassa, ystävien, lanttulaatikon ja oikean kinkun kera :-)\nRiadin kaksi kuuluisinta pilvenpiirtäjää; Faisalia ja Kingdom Tower, olivat eilen valaistu Ranskan lipun värein\nPari viikkoa sitten alkoi viilenemään, ja nyt yöt ja aamut on alle 20c. Joka tuntuu kylmältä. Päivisin lämpötila toki kipuaa edelleen lähemmäksi 30c. Mikä on juuri mukavan lämmin. Montaa viikkoa ei sekään kestä, ja pian talvi on kunnolla täällä. Onneksi menen parin viikon kuluttua taas Dubaihin pitkäksi viikonlopuksi, ja helmikuussa Thaimaahan.\nTorstai-iltana oli tukikohdan baarin terassilla KYLMÄ!\nTukikohta on jo joulukoristeltu, mikä on kyllä vähän outoa, kun Kiitospäiväkin on vielä ennen sitä, 1,5 viikon kuluttua.\nTämä oli kyllä tosi oudon näköinen, rumassa paikassa...\n...mutta tästä kuusesta tykkäsin!\nKävin tukikohdan commissary-kaupassa, jossa oli jotain joulujuttuja myynnissä, mutta mitään ei tarttunut mukaan. Pitää mennä myöhemmin uudestaan, josko sinne olisi tullut lisää.\nLähettänyt Soile klo 19:19 2 kommenttia:\nEmmi haastoi mut kuukausi sitten kertomaan blogini tarinan.\nAloitin bloggaamaan vuonna 2008, kun viimeksi tulin Saudeihin. Silloin blogin tarkoitus oli päästä helpolla ja kerralla kertoa ystäville ja perheelle miten Saudeissa menee. Blogin nimi olikin tosi mielikuvituksellinen, eli Saudiblogi.\nSaudiblogin lopetin kun palasin Suomeen, mutta perustin uuden blogin puolen vuoden kuluttua, eli blogin nimeltä Bermudablogi, koska olin lähdössä sinne töihin. Olin myös todella kaivannut bloggaamista, oli vaikeaa olla ilman.\nSaudiblogi ei ollut julkinen blogi, Bermudablogi taas oli. Olin ollut Bermudalla muutaman kuukauden kun huomasin että blogin kävijämäärä oli yks kaks noussut valtavasti. Hetken tutkiskeltua huomasin että Me Naiset-lehden sivulta oli paljon liikennettä. Kävin sivuilla katsomassa ja huomasin että lehti suositteli mun blogia muutaman muun ulkosuomalaisen blogin lisäksi. Apua!\nKun palasin Bermudalta perustin taas uuden blogin. Tällä kertaa halusin perustaa blogin jota voisin kirjoittaa olin sitten missä tahansa, ja niin tämä blogi syntyi ja sai nimen Aidan Takana (-ruoho on vihreämpää, joka jäi jossain vaiheessa pois).\nAidan takana-blogi täyttää siis tammikuussa 6 vuotta, bloggari olen ollut pian jo 8 vuotta.\nVaikka välillä tuntuu että ei ole mitään kirjoitettavaa, niin oikeasti on. Mulla on monta aihetta mistä pitäisi kirjoittaa, mutta en vaan tahdo saada aikaiseksi. Ja sitten tulee vaan kirjoitettua bileistä ym...\nViime viikonloppuna oltiin Paulan, Millan ja Virvan kanssa britti-compoundilla, jossa on parikin baaria (itsetehtyine juomineen). Tosi kiva, ja "normaali" ilta.\nJa toki Moirakin oli siellä, hän asuu siellä viikonloppuisin poikaystävänsä luona\nNo, kirjoitanhan onneksi myös matkakertomuksiakin. Ja työjuttuja. Nykyään kirjoitan yleensä tekstit töissä puhelimella, sitten kotona lisään kuvat ja julkaisen.\nKayleen kanssa töissä, täällä vietetään nyt "perioperatiivisten hoitajien arvostus viikkoa" (appreciation week), sunnuntaina meillä ei ollut leikkauksia, vaan auditoriossa oli puheita, todistuksen jakoa, videoita ym. Täällä kyllä muistetaan meitä hoitajia työnantajan puolesta kaksi kertaa vuodessa (tämä viikko ja sairaanhoitajien viikko toukokuussa), Suomessahan moista ei ainakaan HUSissa huomioitu mitenkään...\nViime viikonloppuna täälläkin vietettiin Halloweeniä. Olisin halunnut kaivertaa kurpitsan, mutta semmoista en löytänyt. Viime vuonna muistelsin niitä kyllä olleen kaupoissa.\nTukikohdassa oli tänäkin vuonna isot pippalot. Siellä oli myös Haunted House-kummitustalo, jossa käytiin ensin.\nNuoret ilmavoimien sotilaat olivat valmistelleet kummitustalon taloon, joka odotti remonttia. Yhtään kuvaa mulla ei ole, mutta se oli todella hyvin tehty rekvisiittoineen kaikkineen, joka huoneessa oli eri teema eikä koskaan tiennyt mitä tapahtuu seuraavaksi. Todella pelottavaa!\nSitten mentiin tukikohdan baariin, joka oli, amerikkalaiseen tyylin, todella ylikoristeltu :-) Myös suurin osa ihmisistä oli pukeutuneet asuihin, ainakin jonkinverran.\nLähettänyt Soile klo 16:49 2 kommenttia:\nViikonloppu Kuwaitissa osa 2 - Failakan Saari\nLauantaina lähdettiin aamupalan jälkeen Failaka-saarelle. Saari sijaitsee 20 km päässä Kuwait Citystä. Me mentiin sinne isolla katamataanilla. Menomatkalla meitä oli vain neljä asiakasta matkassa.\nPersianlahden sodan aikana, vuonna 1990, Irak hyökkäsi saarelle ja ajoi asukkaat pois. Sen jälkeen irakilaiset miinoittivat rannat ja käyttivät taloja ampumisharjoitteluissa. Vuonna 1991 liittoutuneet joukot ajoivat irakilaiset pois. Miinat siivottiin pois, mutta edelleen saarella ei ole paljon asukkaita, ja sodan jäljet näkyy edelleen.\nMeidän saarellakäyntiin kuului lounas "kulttuuriperintökylässä", polkuveneily, 10 min hevosella ratsastus ja 45 saarikierros.\nMentiin Raijan kanssa ensin lounaalle ja sitten polkuveneille. Mutta veneillä ei olot ketään ja lätäkkö oli pieni ja likainen. Jätettiin väliin.\nSitten Raija ratsasti, mä en viitsinyt, keskityin sitten valokuvaamaamiseen.\nSen jälkeen oli vuorossa saarikierros. Me neljä asiakasta mentiin pikkubussilla. Kuski puhui vähän englantia. Ensin pysähdyttiin (meidän pyynnöstä) irakilaisten sotakaluston hautausmaalle.\nSiitä jatkettiin matkaa pienelle kamelifarmille, johon myös pysähdyttiin hetkeksi.\nSitten ajettiin sodan runteleman kylän läpi. Oli kyllä surullista ja pysäyttävää.\nSaarikierroksen jälkeen käytiin vielä keskuksen pienessä, mutta keskeneräisessä, museossa.\nJuuri kun meidän piti lähteä veneellä takaisin mantereelle ja lentokentälle meille sanottiin että tuulen takia vene on peruttu. Yhtäkkiä alkoi tuulemaan todella lujaa, salamoi ja pian myös satoi.\nMe jouduttiin sitten jäämään saarelle yötä. Onneksi siellä oli hotelli. Palvelu oli hyvää, saatiin yöpyä ilmaiseksi, ja saatiin vielä ilmainen päivällinen ja aamupalakin!\nAamulla jouduttiin vielä odottamaan nousuvettä, joka nousikin ihan silmissä. Käytiin myös pienellä altaalla kääntymässä.\nKello 13.00 aikaan päästin lähtemään saarelta, ja vasta mantereella uskallettiin varata uudet lentoliput. Onneksi saatiin klo 18.00 lähtevälle lennolle.\nEnnen lentokenttää mentiin vielä yhtyeen ostoskeskukseen kentän viereen. Mutta siellä ei saanut laukkuja säilytykseen, joten mentiin sitten pihalle palmujen alle makoilemaan vajaaksi tunniksi.\nKaikenkaikkiaan mukava ja mielenkiintoinen reissu. Ihmiset oli hyvin mukavia ja auttavaisia, mutta suurin osa ei puhunut paljon englantia. Onneksi Raija puhuu melko hyvin!\nLähettänyt Soile klo 17:00 Ei kommentteja:\nViikonloppu Kuwaitissa - osa 1


Pariisin rauhansopimus | Jorma Jaakkolan kotisivut\nBlombergin salainen muistio\nWihtolin salainen muistio\nTervetuloa Jorma Jaakkolan kotisivulle!\nPariisin rauhansopimus estää Suomen Nato-jäsenyyden\n© Jorma Jaakkola\nTekstini pitää lukea ilman ennakkokäsityksiä.\nPariisin rauhansopimus on edelleen voimassa, vaikka UM:n lehdistötiedotteella - 21.9.1990 lähtien - on muuta uskoteltu.\nTekstini ei ole Venäjää myötäilevää, vaan huolestumista siitä, että Venäjän hyökkäyskynnys Suomeen katoaa Nato-jäsenyydessä eli Pariisin rauhansopimukseen sisältyvän liittoutumiskiellon rikkomisen seurauksena.\nPäättäjiä ja median edustajia informoin itse, joten toivon kotisivuni jakamista vain ihan tavallisille kansalaisille.\nTietoja jaettaessa on mainittava kotisivuni osoite tai sanat "Jorma Jaakkolan kotisivu". Korostan, että tekijänoikeudet ovat minulla, joten tekstejä ei saa muuttaa.\nTekstini ei ole minun mielipidettäni vaan faktaa, dokumentteja: Sopimusten juridiikkaa sekä presidentti Koiviston käynnistämään Operaatio PAX:iin liittyvät asiakirjat, jotka olivat salaisia 25 vuotta eli vuodet 1990 - 2015.\nPresidentti Koivistolla oli kaksi ongelmaa, Pariisin rauhansopimus ja YYA-sopimus, jotka molemmat olivat esteitä Suomen liittämisessä EU:hun sekä Natoon. Nimittäin Pariisin rauhansopimuksen II Osan I luvun 3. artiklaan samoin kuin YYA-sopimuksen 4. artiklaan sisältyi "Sitoumus olla tekemättä mitään liittoja".\nPariisin rauhansopimuksen purkamisartikla 22 määrittelee, miten sopimuksen voi purkaa. Siksi Suomi ei voi yksipuolisesti purkaa Pariisin rauhansopimusta. Purkamisartiklan 22 osoite\nPurkamisartilasta piittaamatta presidentti Koivisto käynnisti salaisen Operaatio PAX:n Pariisin rauhansopimuksen yksipuoliseksi purkamiseksi.\nMuistelmissaan "Kaksi kautta" Koivisto mainitsee Operaatio PAX:n, mutta ei kerro kaikkea.\nKiitän Operaatio PAX:iin keskeisesti osallistunutta UM:n virkamiestä René Nybergiä siitä, että hän antoi Kanava-lehden 1/2008 kirjoituksessa “Olette kajonneet yya-sopimukseen” vahvistuksen Koiviston omaperäiselle operaatiolle ja vinkin valtionhallinnon salaisiin dokumentteihin.\nRené Nyberg oli Operaatio PAX:n keskeisin toteuttaja ja valheellisen UM:n lehdistötiedotteen antaja.\nKiitän myös toista operaatio PAX:iin osallistunutta UM:n virkamiestä Jaakko Blombergiä, joka Venäjän nootin jälkeen teki 18.2.1994 UM:n salaisen muistion 185 "RAUHANSOPIMUS, ISO-BRITANNIA", jossa Blomberg Iso-Britannian suurlähettiläälle Neil Smithille tunnusti:\n"Totesin puolestani asenteestamme rauhansopimukseen, että myönnämme sen olevan voimassa."\nVoiko asian paremmin ilmaista? Pariisin rauhansopimus on edelleen voimassa!\nTästä löytyy Blombergin salainen muistion kuvat http://jormajaakkola.fi/Blomberg\nLisäksi kiitän UM:n valtiosihteeri Åke Wihtolia, joka kirjoitti UM:n salaisen muistion "RAUHANSOPIMUS JA YYA" päivättynä 24.9.1990.\nWihtolin salainen muistio koskee Iso-Britannian suurlähettilään Neil Smithin käyntiä Wihtolin luona 21.9.1990 - kaksi tuntia ennen hallituksen rauhansopimuksen "lakkauttamispäätöstä".\nSitaatti Wihtolin salaisesta muistiosta:\n”Smith oli saanut tehtäväksi tiedustella, aiommeko noudattaa sopimuksen edellyttämää muutosproseduuria. Vastasin, ettemme aio muuttaa sopimusta, vaan todeta sen III osan vanhentuneen noudattaen jo aikaisemmin syntynyttä käytäntöä konsultoida vain Neuvostoliittoa ja Isoa-Britanniaa.”\nMuutosproseduurilla Smith tarkoitti Pariisin rauhansopimuksen purkamisartiklaa nro 22.\nWihtolin salaisen muistion kuva http://jormajaakkola.fi/Wihtol\nLukekaa myös alempaa selvitykseni "SALAINEN OPERAATIO PAX", joka edellä olevien salaisten muistioiden lisäksi todistaa, että Pariisin rauhansopimus - "Sitoumus olla tekemättä mitään liittoja" - on edelleen voimassa.\nNeuvostoliiton seuraajavaltiona Venäjä pitää kiinni siitä, että Suomi noudattaa rauhansopimusta.\nRauhansopimuksen rikkomisesta eli Natoon liittymisestä saattaa seurata raja- ja alueloukkauksia, jopa aseellisia. Sitäkö toivomme?\nPresidentti Niinistö TV1:n Ykkösaamussa 26.3.2022:\n"Ronskinpuoleisia raja- ja alueloukkauksia..."\nNato-jäsenyyden kannalta asia on vakava, sillä pari ohjusiskua Helsinkiin Venäjän kostona rauhansopimuksen rikkomisesta riittää. Yksikin on liikaa. Sitäkö haluamme?\nSitaatteja Satakunnan Kansan Ykkösaamun uutisoinnista 27.3.2022, sivu A12:\n”Venäjä on monesti sanonut, että Suomen ja Ruotsin liittyminen Natoon muuttaisi sotilaallispoliittista tilannetta, mikä vaatisi vasta-askelia. Ne täytyy hahmottaa mahdollisimman hyvin, Niinistö sanoi."\n"Niinistö ennakoi, että jäsenyys johtaisi jännitteiden kasvamiseen Suomen ja Venäjän välisellä rajalla. Seurauksena voi olla "ronskinpuoleisia" raja- ja alueloukkauksia sekä hybridivaikuttamista, Niinistö arvioi."\n"Raja- tai alueloukkaukset voivat olla jotain muuta kuin lentokoneiden "piipahdukset" Suomen ilmatilaan, jollaisia viime vuosina on nähty.”\nKokemäen Jalonojalla 27.4.2022\nSALAINEN OPERAATIO PAX\nPRESIDENTTI KOIVISTON ONGELMAT\nPresidentti Koivisto halusi viedä Suomen tulevan EU:n jäseneksi. Koivisto oli tietoinen EY:n perustamissopimuksen 234 artiklasta, jonka mukaan jäsenyydellä on myös vaikutuksia liittyvän valtion ennen liittymistään tekemiin valtiosopimuksiin.\nArtikla 234 edellyttää, että uusi jäsenvaltio ryhtyy tarpeellisiin toimenpiteisiin omien valtiosopimustensa mukauttamiseksi jäsenyyden velvoitteisiin. Tällaisia toimia voivat olla aikaisempien sopimusten irtisanominen tai muuttaminen.\nArtiklan 234 velvoite on dokumentoitu myös ”Liittymislakiesityksen (HE 135-1994 vp) sivulla 19 otsikon ”3.3.2. Kansainväliset sopimukset” alaotsikon ”Sopimuksentekomenettely ja sopimusten asema EY:n oikeudessa” alla:\n"Artiklassa edellytetään, että uusi jäsenvaltio ryhtyy tarpeellisiin toimenpiteisiin omien vaItiosopimustensa mukauttamiseksi jäsenyyden velvoitteisiin. Tällaisia toimia voivat olla aikaisempien sopimusten irtisanominen tai muuttaminen.”\nKyseisen artiklan johdosta presidentti Koivistolla oli kaksi ongelmaa, Pariisin rauhansopimus ja YYA-sopimus, joiden mukaan Suomi ei saanut liittoutua sotilaallisesti.\nYYA-sopimuksen 4. artiklan osoite https://www.finlex.fi/fi/sopimukset/sopsteksti/1948/19480017#idm45949345944192\n4. artiklan teksti:\n”Korkeat Sopimuspuolet vahvistavat Pariisissa 10 päivänä helmikuuta 1947 allekirjoitetun rauhansopimuksen 3 artiklaan sisältyvän sitoumuksen olla tekemättä mitään liittoja ja osallistumatta liittymiin, jotka ovat suunnatut toista Korkeata Sopimuspuolta vastaan.”\nSiis "sitoumus olla tekemättä mitään liittoja" sisältyi Pariisin rauhansopimuksen II Osan I luvun Artiklaan 3 https://www.finlex.fi/fi/sopimukset/sopsteksti/1947/19470020#idm45949343709 samoin kuin YYA-sopimuksen 4. artiklaan.\nMoskovassa 12.3.1940 allekirjoitetun talvisodan rauhansopimuksen 3. artiklan sisältö oli siirretty molempiin sopimuksiin.\nMoskovan sopimus 12.3.1940:\nMolemmat Sopimuspuolet sitoutuvat kumpikin puolestaan pidättymään kaikesta hyökkäyksestä toistansa vastaan ja olemaan tekemättä mitään liittoja tai osallistumasta koalitio-liittymiin, jotka ovat suunnatut jompaakumpaa sopimuspuolta vastaan."\nArtiklan 3 osoite:\nPRESIDENTTI MÄÄRÄSI TAUSTALLA\nPresidentti Koivisto oli viimeistään helmikuussa 1989 tietoinen ongelmistaan, komission puheenjohtaja Jacques Delors oli nimittäin ilmoittanut helmikuussa 1989, että uusia jäsenmaita ei oteta ennen kuin EY:ssä suunniteltava liittovaltiosopimus (Maastrichtin sopimus) valmistuu.\nKoivisto tiesi, että EU-jäsenyydessä ulkopolitiikasta tulee Suomen rajojen ulkopuolelta johdettua puolustuspolitiikkaa. Ongelmien raivaamiseksi presidentti Koivisto käynnisti omaperäisen toiminnan - Operaatio PAX:n - Pariisin rauhansopimuksen III osaan kirjoitettujen Suomea koskevien sotilaallisten rajoitusten ja YYA-sopimuksen toteamiseksi vanhentuneiksi. Näiden molempien muuttamisessa Koivisto halusi käyttää hyväkseen Saksojen yhdistymistä.\nMainittakoon, että Pariisin rauhansopimuksen II OSA:n I luvun 3. artiklaan sisältynyt "sitoumus olla tekemättä mitään liittoja" ei tullut Operaatio PAXissa mitenkään esille. Ehkä Koivisto halusi sotilaallisten artiklojen vanhenemisella vedättää kaikkia osapuolia uskomaan, että Pariisin rauhasopimus lakkaisi kokonaan olemasta.\nKeskeisin operoija René Nyberg kertoo taustasta:\n”Puolustusministeriö oli marraskuussa 1989 esittänyt ulkoministeriölle, että rauhansopimuksen Saksaa koskevien määräysten uudelleentulkitseminen oli tarpeellista.”\nEdellä olevan uudelleentulkinnan esittämisen taustalla oli presidentti Koivisto, sillä Hallitusmuodon 33 §:n mukaisesti presidentti määräsi Suomen ulkopolitiikasta. Siis presidentti määräsi. Sitaatti HM 33 §:stä:\n”Suomen suhteista ulkovaltoihin määrää presidentti, kuitenkin niin, että sopimukset ulkovaltojen kanssa ovat eduskunnan hyväksyttävät, mikäli ne sisältävät säännöksiä, jotka kuuluvat lainsäädännön alaan tai valtiosäännön mukaan muuten vaativat eduskunnan suostumusta.”\nPARIISIN RAUHANSOPIMUKSEN PURKAMINEN\nPariisin rauhansopimusta ei voi purkaa tulkinnalla eikä yksipuolisesti, sillä Pariisin rauhansopimuksen 22. artiklassa lukee:\n“Tämän sopimuksen kaikki sotilas-, sotalaivasto- ja ilmailumääräykset jäävät voimaan, kunnes ne on joko kokonaan tai osaksi muutettu Liittoutuneiden ja Liittyneiden Valtojen sekä Suomen välisellä sopimuksella tai, senjälkeen kun Suomi on tullut Yhdistyneiden Kansakuntien jäseneksi, turvallisuusneuvoston ja Suomen välisellä sopimuksella.”.\nPresidentti Koivisto ei halunnut käyttää purkamiseen kumpaakaan rauhansopimuksen 22. artiklaan kirjoitettua mahdollisuutta, vaan yritti rauhansopimuksen purkamista yksipuolisesti. Tämä menetelmä sopimuksen purkamistulkinnasta sai nimen Operaatio PAX ja asiakirjat määrättiin jo varhaisessa vaiheessa salaisiksi, jopa erittäin salaisiksi.\nPresidentti Koivisto halusi olla taustalla operaatio PAX:ssa siltä varalta, että operaatio epäonnistuisi. Koivisto delegoi tehtävän operoinnin virkamiehille, joita voitaisiin tarvittaessa syyttää.\nKaikkien Pariisin rauhansopimuksen allekirjoittajavaltioiden sijasta päätettiin ilmoittaa Suomen hallituksen yksipuolisesta "päätöksestä"vain Iso-Britanniaan ja Neuvostoliittoon.\nNyberg kirjoitti Kanavaan:\n”Varmistuttuani sotilasjohdon tuesta ja neuvoteltuani Kekomäen kanssa otin asian esiin Blombergin kanssa matkallamme Osloon 28. elokuuta 1990. Aika oli tehnyt tehtävänsä, ja hioimme nopeasti luonnoksen hallituksen päätökseksi. Mahdollisuus YK:n turvallisuusneuvoston kytkemiseksi mukaan oli jo toukokuussa hylätty – sitä pidettiin epäkäytännöllisenä. Eräässä neuvonpidossa puolustusministeriön kansliapäällikön kenraaliluutnantti Aimo Pajusen luona keskusteltiin presidentti Koiviston suhtautumisesta.”\n”Jäljellä oli kaksi vaihtoehtoa: oli joko tiedusteltava rauhansopimuksen tärkeimpien allekirjoittajien eli Neuvostoliiton ja Britannian kantaa tai ilmoitettava Moskovalle ja Lontoolle hallituksen päätöksestä. Saksan yhdistymiskehityksen kiivas vauhti sai vaakakupin painumaan jälkimmäisen vaihtoehdon puolelle. Kun Moskova päätettiin saattaa tapahtuneen tosiasian eteen, hankkeen salassapitoa oli entisistäänkin tiukennettava. Ehdotukseen lyötiin leima “erittäin salainen”, ja se jaettiin vastaanottajilleen numeroituina kappaleina 1. syyskuuta.”\nOperaatio epäonnistui salaisuuden paljastuttua, koska presidentti Koivisto halusi jo etukäteen keskustella Neuvostoliiton johtajan Mihail Gorbatšovin kanssa 9. syyskuuta huippukokouksen yhteydessä Helsingissä. Koiviston viesti Gorbatoville - yksipuolisesta purkamisaikeesta - joutui kuitenkin Neuvostoliiton ulkoministeriössä kritiikin kohteeksi jo ennen virallisempaa ilmoitusta.\nPresidentti Mauno Koivisto kertoo kirjassaan ”Historiantekijät” 1995, otsikolla ”Rauhansopimuksen ja YYA:n uudet tulkinnat” (sivulla 360) seuraavasti:\n”Perjantaina, syyskuun 21. päivänä 1990 hallitus teki päätöksen, joka valmisteluvaiheessa kulki peitenimellä "Operaatio PAX". Hallitus ilmoitti tulkitsevansa Pariisin rauhansopimusta uudella tavalla: "Sen jälkeen kun Saksa on yhdistynyt ja sen täysivaltaisuus palautettu, Suomen hallitus katsoo, että Pariisin rauhansopimuksen III luvun Saksaa koskevat määräykset ovat menettäneet merkityksensä.”\nHallitus ei voi mitenkään päättää eikä tulkita purkamista eikä presidenttikään. Samalla sivulla Koivisto kirjoittaa ilmoittaneensa YYA-sopimuksen vanhentuneeksi lausumallaan:\n”Samassa yhteydessä kun hallitus teki päätöksensä, kirjasin valtioneuvoston pöytäkirjaan lausuman, että YYA-sopimuksen Saksaa koskevat viittaukset olivat vanhentuneet.”\nKeskeisesti operaatio PAX:iin osallistunut René Nyberg kirjoitti Kanava-lehteen:\n”Suomen hallitus oli 21. syyskuuta ilmoittanut, että Suomen suvereenisuutta rajoittavat vuoden 1947 Pariisin rauhansopimuksen määräykset olivat menettäneet merkityksensä. Presidentti Mauno Koivisto oli samaan aikaan myös tulkinnut uudelleen sodanjälkeisessä Suomessa kaikkea hallinnutta sopimusta. Sopimus ystävyydestä, yhteistyöstä ja avunannosta (yya) oli huhtikuussa 1948 allekirjoitettu Stalinin läsnäollessa. Se sisälsi kaikkien Neuvostoliiton sodanjälkeisten sopimusten tavoin viittauksen “Saksaan tai Saksan kanssa liittoutuneisiin maihin”.”\nUM:n turvallisuuspolitiikan toimiston päällikkö René Nyberg lähetti hallituksen "päätöksestä" huijaavan lehdistötiedoteen 21.10.1990 nro 277, otsikko ja ydinteksti:\n"HALLITUKSEN PÄÄTÖS PARIISIN RAUHANSOPIMUKSEN SAKSAA KOSKEVISTA JA SUOMEN TÄYSIVALTAISUUTTA RAJOITTAVISTA MÄÄRÄYKSISTÄ\nHallitus on 21.10.1990 tekemällään päätöksellä todennut, että Pariisissa vuonna 1947 allekirjoitetun rauhansopimuksen III osan määräykset ovat menettäneet merkityksensä, ydinaseita koskevaa kieltoa lukuunottamatta."\nHallituksella ei ole oikeutta päättää eikä tulkita rauhansopimuksesta mitään, eikä presidentilläkään, mutta näin uskoteltiin!\nRené Nyberg antaman valheellisen lehdistötiedotteen nro 277 perusteella suomalaiset ovat uskoneet jo yli 31 vuotta valheen, että Pariisin rauhansopimus ei enää ole voimassa. Mutta Koiviston muistelmakirjan ”Historiantekijät” otsikko ”Rauhansopimuksen ja YYA:n uudet tulkinnat” sekä Nybergin teksti Kanavassa kertovat, että kyse olikin vain tulkinnasta eikä suinkaan sopimusten purkamisesta.\nMoskovassa oli tapahtunut takaisku jo 17.9.1990, siis neljä päivää ennen 21.9.1990 pidettyä hallituksen kokousta, jossa hallitus "päätti" Pariisin rauhansopimuksen yksipuolisesta purkamisesta ja jossa presidentti Koivisto kirjasi pöytäkirjaan lausumansa YYA-sopimuksen vanhentumisesta.\nVaikka operaatio oli elo-syyskuun vaihteessa määrätty erittäin salaiseksi, se oli paljastunut Iso-Britanniallekin jo 12.9.1990 ja Neuvostoliitolle jo aikaisemmin.\nSyy, miksi operaatio epäonnistui, johtui Koiviston haksahduksesta. Sitaatti Koiviston muistelmien "Historiantekijät" sivulta 364:\n”Tein oman ratkaisuni rauhansopimuksen ja YYA-sopimuksen uusista tulkinnoista syyskuun alussa, Gorbatshovin ja Bushin Helsingin huippukokousta edeltäneellä viikolla. Tieto siitä välitettiin heti Gorbatshoville ja ilmoitettiin, että jos hän niin haluaisi, olisin valmis keskustelemaan asiasta huippukokouksen yhteydessä käytävissä kahdenkeskisissä keskusteluissa.”\nVuoto oli tapahtunut jo tuolloin Gorbatsoville tietoa välitettäessä. Huippukokous pidettiin Helsingissä 9. syyskuuta, jolloin Koiviston piti keskustella Pariisin rauhasopimuksen purkamisesta. Kumpikaan ei kuitenkaan ottanut asiaa esille.\nOperaatio PAXin suunnitelman mukaisesti hallituksen "päätöksestä" päätettiin antaa Moskovaan ja Lontooseen ennakkoilmoitus 17.9.1990, siis neljä päivää ennen hallituksen kokousta.\nNyberg kertoo Moskovan takaiskusta (suora lainaus):\n”Yllätys oli täydellinen, kun kävi ilmi, että myös MID – Neuvostoliiton ulkoministeriö – tiesi asiasta. Ohjeittensa mukaisesti – ja ilmoittamatta ennakolta asiaansa – suurlähettiläs Heikki Talvitie meni maanantaina 17. syyskuuta tapaamaan ensimmäistä varaulkoministeriä Juli Kvitsinskia. Tämä odotti Suomen suurlähettilästä rauhansopimuksen teksti pöydällään. Kun vastaanotto Lontoossakin oli viileä, Merikasarmi oli ymmällään. Britannian suurlähettiläs Neil Smith ilmoitti Blombergille tyytymättömyytensä Suomen tapaan informoida sopimuskumppaneitaan. Ja presidentinlinna vaikeni.”\nSopimuskumppaneiden informatta jättämisellä Smith tarkoitti tietenkin kaikkia sopimusosapuolia, ei vain Iso-Britanniaa ja Neuvostoliittoa.\nSiis vaikka hallitus ei ollut vielä pitänyt kokoustaan, toimitti Heikki Talvitie jo 17. syyskuuta 1990 ennakkoilmoituksen CCCB/MOS hallituksen "päätöksestä" Moskovaan ensimmäiselle varaulkoministeri Juli Kvitsinskille ja suurlähettiläs Ilkka Pastinen toimitti ennakkoilmoituksen CCCB/LON Lontooseen.\nHallitus siis kokoontui presidentin esittelyyn vasta neljän päivän kuluttua ennakkoilmoitusten jättämisestä eli 21.09.1990.\nMiksi hallituksen kokouksessa (presidentin esittely) 21.9.1990 mukana ollut oikeuskansleri Aalto ei tarkastanut kokouspöytäkirjaa?\nMiksi pöytäkirjan tarkasti apulaisoikeuskansleri Jukka Pasanen, vaikka ei ollut edes läsnä kokouksessa? Miksi Pasanen tarkasti pöytäkirjan vasta 30.11.1990?\nHallituksen kokouspöytäkirjan kansilehti, sivu 353:\nTasavallan presidentti päätti tehdä ehdotetun päätöksen Pariisin rauhansopimuksen Saksaa koskevista ja Suomen täysivltaisuutta rajoittavista määräyksistä ministeri Paasion ehdotuksesta, pöytäkirjan sivu 354:\nLiite 1, sivu 470:\nEdellä olevassa mainitaan Pariisin rauhansopimuksen III osan määräykset. Mainitaanko jotakin Pariisin rauhansopimuksen II OSA:n I luvun 3. artiklaan sisältynyt "sitoumus olla tekemättä mitään liittoja"?\nOperaatio PAX:lla yritettiin Saksojen yhdistystä hyväksi käyttäen lakkauttaa Pariisin rauhasopimus yksipuolisesti. Saksa olisi edelleen yhdistymisenkin jälkeen Suomen liittolaisena ollut uhka Neuvostoliitolle kuten jatkosodassakin.\nSiis miksi hallituksen kokouksessa (presidentin esittely) 21.9.1990 mukana ollut oikeuskansleri Aalto ei tarkastanut kokouspöytäkirjaa?\nMiksi pöytäkirjan tarkasti apulaisoikeuskansleri Jukka Pasanen, vaikka ei ollut edes kokouksessa? Miksi Pasanen tarkasti pöytäkirjan vasta runsaan kahden kuukauden kuluttua kokouksesta eli 30.11.1990?\nHuomasiko oikeuskansleri Aalto, ettei rauhansopimusta voi yksipuolisesti purkaa?\nOliko Aalto ennen kokousta kuullut takaiskusta, siitä, että operaatio oli paljastunut jo 17. syyskuuta, kun suurlähettiläs Talvitie toimitti ennakkoilmoitusta ensimmäiselle varaulkoministeri Kvitsinskille?\nTiesikö Aalto, että Moskova päätettiin edelleen 21.9.1990 hallituksen "päätöksellä" ja "Koiviston lausumalla"saattaa tapahtuneen tosiasian eteen? Nimittäin heti hallituksen kokouksen päätyttyä 21.09.1990 kello 12.50 Ulkoministeriön turvallisuuspoliitiikan toimiston päällikkö René Nyberg lähetti televiestin Moskovan Suomen suurlähetystöön:\nLiiteenä ollut lehdistötiedote 277 hallituksen "päätöksestä":\nLehdistötiedote 278, jossa presidenti Koivisto oli lausunut YYA-sopimuksen vanhentuneeksi :\nMITEN OPERAATIO ETENI?\nPresidentti Koivisto siis päättänyt jo syyskuun alussa - iImoittamatta ulkoministeriölle - ottaa asian esiin Gorbatsovin kanssa. Koivisto oli määrännyt kansliapäällikkönsä Jaakko Kalelan pyytämään, että KGB:n residentti Feliks Karasjov ilmoittaisi tästä Gorbatsoville hänen neuvonantajansa Anatoli Tsernjajevin välityksellä. Kalelakaan ei infoinut Ulkoministeriötä.\nVuoto Suomen aikeista oli siis tapahtunut jo syyskuun alussa Gorbatsoville tietoa välitettäessä. Suomen aikeet olivat joutuneet ensimmäisen varaulkoministerin Juli Kvitsinskin käsiin.\nNyberg kertoo Kanavassa, että Britannian ulkoministeriön poliittisen osaston päällikkö John Weston oli ilmaissut suurlähettiläs Ilkka Pastiselle tyytymättömyytensä ja paljasti, että brittien tietolähde oli ensimmäinen varaulkoministeri Juli Kvitsinski. Kvitsinski oli kertonut Suomen suunnitelmista Britannian ulkoministerille Douglas Hurdille Moskovassa 12. syyskuuta 2 + 4 -ryhmän ulkoministerien viimeisessä ja ratkaisevassa Saksojen yhdistymistä koskevassa kokouksessa. Heikki Talvitien mukaan Kvitsinski kertoi myöhemmin brittien ihmetelleen, aikoiko Neuvostoliitto sallia sen, että suomalaiset toteuttavat aikeensa.\nPaljastumisesta huolimatta operaatio PAX oli vietävä läpi 21.9.1990 hallituksen ”päätöksellä” ja vastattava sitten Kvitsinskin yrityksiin saada Suomi vesittämään päätöksensä sisältö.\nUlkoministeriön poliittisen osaston päällikön Jaakko Blombergin oli vastattava Kvitsinskin vaatimuksiin joutuessaan Suomen aikeiden vuoksi Kvitsinskin painostuksen kohteeksi Moskovassa 16. lokakuuta. Blomberg pitää tuota matkaa yhtenä kaikkein hankalimmista urallaan.\nKvitsinskin painostuksen seuraukset:\nSuomen oli vastattava Neuvostoliiton 6. marraskuuta jättämään noottiin, joka leimattiin salaiseksi.\nUlkoministerit Paasio ja Sevardnadze totesivat 15. marraskuuta, että asia oli loppuun käsitelty ja Neuvostoliiton jättämään noottiin Suomi vastasi 21. marraskuuta. Suomi ilmoitti, että Suomen ulko- ja puolustuspolitiikan perusteet pysyvät muuttumattomina.\nRené Nyberg kertoo Kanavassa, että noottien vaihdosta ei tiedotettu julkisuuteen.\nVastausnootissa Suomen oli tunnustettava, että ulko- ja puolustuspolitiikan perusteet pysyvät muuttumattomina eli Pariisin rauhansopimuksen sotilaalliset rajoitukset ovat voimassa. Nootit leimattiin salaisiksi.\nNeuvostoliiton ulkoministeriön nootin(6.11.1990) suomennos:\nNootin ensimmäisellä sivulla on nootin ydinasia muistutuksena rauhasopimuksen III osan määräyksistä:\n"... Suomen harjoittaman ulko- ja turvallisuuspolitiikan perusteiden muuttumattomuudesta ymmärretään käytyjen neuvostoliittolais-suomalaisten konsultaatioiden jälkeen siten, että Suomi: - ei aio ylittää rauhansopimuksessa maa- , meri- ja ilmavoimille asetettuja ja sopimuksen nyt valvomia enimmäismääriä;\nNootin toisen sivun MOSB268/2 suomennos (jatkoa edelliselle sivulle):\n´ - ei tule omaamaan, tuottamaan eikä suorittamaan kokeita minkäänlaisilla atomiaseilla.\nNootissa siis vaadittiin Suomea tunnustamaan, että Pariisin rauhansopimuksen sotilaalliset määräykset (Osa III) ovat edelleen voimassa.\nEdellä olevassa mainitaan Pariisin rauhansopimuksen III osan määräykset.\nOliko jossakin tekstissä mainittu, että Pariisin rauhansopimuksen II OSA:n I luvun 3. artiklaan sisältynyt Suomea koskeva "sitoumus olla tekemättä mitään liittoja" olisi muuttunut?\nKoska Operaatio PAX epäonnistui, määrättiin myös epäonnistumisen jälkeiset asiakirjat 25 vuodeksi (1990-2015) salaisiksi. Koska asiakirjat olivat salaisia ja valheen syöttäminen Suomen median kautta onnistui, ei virkamiehiä tarvinnut laittaa vastuuseen. Valhe on elänyt jo yli 31 vuotta.\nUlkominiseriössä ei mahdolliseen Karjalan palauttamiseenkaan ollenkaan haluttu puuttua, sillä episodi Pariisin rauhasopimuksen ”lakkauttamisesta” olisi noussut uudelleen esille.\nYYA-SOPIMUKSEN UUDISTAMINEN SYKSYLLÄ 1991\nKoska presidentti Koivisto ei onnistunut muuttamaan YYA-sopimusta hallituksen pöytäkirjaan liitämällään lausumalla, oli Koivisto syksyllä 1991 aloitteellinen YYA-sopimuksen uudistamissa.\nSyntyi ns. Naapuruussopimus, joka allekirjoitettiin 20.1.1992. Mutta siinäkään ei kaikki käynyt kuin Strömsössä. Koivisto olisi halunnut kaikki YYA:n sotilaalliset Suomea velvoittavat tekstit poistettavaksi ja tilalle tekstin: ”Sopimuspuolet … selvittävät keskinäiset riitansa rauhanomaisin keinoin YK:n peruskirjan ja ETYKin päätösasiakirjan sekä muiden ETYK-asiakirjojen mukaisesti.”\nKoivisto ei onnistunut toivomallaan tavalla, sillä kaatuva Neuvostoliitto vaati Naapuruussopimuksen 4. artiklaan em. tekstin lisäksi kirjoitettavaksi tekstejä, jotka syntyvä Venäjä parafoi:\nMyös Naton perustamissopimuksen 8. artikla on este Suomen Nato-jäsenyydelle:\nKukin sopimuspuoli julistaa, etteivät mitkään nyt voimassa olevat kansainväliset sitoumukset sen ja minkään muun sopimuspuolen tai minkään kolmannen valtion välillä ole ristiriidassa tämän sopimuksen määräysten kanssa ja sitoutuu olemaan solmimatta kansainvälisiä sitoumuksia, jotka ovat ristiriidassa tämän sopimuksen kanssa.”\nArtiklan 8 mukaan Suomen on jNato-jäsenyyssopimuksessa julistettava, ettei sillä ole minkään kolmannen valtion (eli Venäjän) kanssa ristiriidassa olevia sopimuksia.\nNäitä ovat Pariisin rauhansopimus ja ns. naapuruussopimus eli Venäjän kanssa 20.1.1992 päivätty sopimus ns. Naapuruussopimus eli "Suomen tasavallan ja Venäjän federaation välinen sopimus suhteiden perusteista". Sen 4. artiklassa sanotaan mm.:\nMainittakoon vielä, että Naton perusopimuksen 10. artikla ilmaisee, että Natoon ei haeta, vaan Nato kutsuu jäsenekseen.\nJos Nato kutsuu Suomea jäsenekseen, se rikkoo 8. artiklaansa.\nRENÉ NYBERGIN PALJASTUS\nNyberg kirjoitti näin: ”Mutta miten kaikki tapahtui?”\nTuo kysymys ja paljastus on julkaisussa Kanava 1/2008 (17.2.2008), artikkelissa: ”RENÉ NYBERG: Olette kajonneet yya-sopimukseen”\nNyberg kirjoitti (suora lainaus):\n” ”Olette kajonneet yya-sopimuksen”, sanoi Ruotsin Helsingin suurlähetystön ministerineuvos ja erinomainen Suomen-tuntija Krister Wahlbäck syyskuun 1990 lopulla pistäytyessään työhuoneessani ulkoministeriössä Merikasarmissa. Wahlbäck havaitsi tabun rikkomisen ensimmäisenä. Suomen hallitus oli 21. syyskuuta ilmoittanut, että Suomen suvereenisuutta rajoittavat vuoden 1947 Pariisin rauhansopimuksen määräykset olivat menettäneet merkityksensä. Presidentti Mauno Koivisto oli samaan aikaan myös tulkinnut uudelleen sodanjälkeisessä Suomessa kaikkea hallinnutta sopimusta. Sopimus ystävyydestä, yhteistyöstä ja avunannosta (yya) oli huhtikuussa 1948 allekirjoitettu Stalinin läsnäollessa. Se sisälsi kaikkien Neuvostoliiton sodanjälkeisten sopimusten tavoin viittauksen “Saksaan tai Saksan kanssa liittoutuneisiin maihin”.\nKrister Wahlbackin huomaama tabun särkeminen oli sivujuonne operaatiossa PAX; suunnitelmat Suomen vapauttamiseksi rauhansopimuksen sotilaallisista rajoituksista saivat tuon nimen sähköposteissa. Samalla se oli symbolisesti merkittävä vapautumisen askel.”\nPuolustusministeriö oli jo marraskuussa 1989 esittänyt Ulkoministeriölle, että rauhansopimuksen Saksaa koskevien määräysten uudelleentulkitseminen oli tarpeellista.\nKysymys ei ollut sopimusten muuttamisesta, vaan tulkinnasta, uudelleentulkinnasta!\nNyberg väittää, että presidentti Paasikiven Moskovan-vierailua vuonna 1955 valmisteltaessa presidentti halusi kytkeä yya-sopimuksen uusimisen rauhansopimuksen sotilaallisten määräysten kumoamiseen ja että presidentti Kekkonen otti Pariisin rauhansopimuksen sotilaallisten määräysten kumoamisen ensi kerran puheeksi Hrustsovin kanssa 1957. Neuvostoliitto oli vastauksensa ehdoksi ollut valmis luopumaan Ahvenanmaan demilitarisoinnista, jos Suomi olisi valmis sotilaalliseen yhteistoimintaan. Sille tielle Suomi ei halunnut lähteä.\nNyberg kertoo Ulkoministeriön turvallisuuspoliitiikan toimiston päällikkönä joutuneensa paljon tekemisiin rauhansopimuksen ja sen tulkinnan kanssa. Viimeinen tulkinta ”Pariisin rauhansopimuksen sotilaallisista määräyksistä” ennen Operaatio PAX:a tehtiin vuonna 1983, kun moderneja herätemiinoja ostettiin sekä Neuvostoliitosta että Britanniasta. Tuolloin Nybergin tehtävänä oli henkilökuriirina viedä luonnos ulkoministeriöstä Ritarikadulta Pääesikuntaan Kaartin kasarmiin ja noutaa se sieltä takaisin. Uudelleentulkintaehdotuksen oli käsin kirjoittanut vara-amiraali Jan Klenberg.\nNyberg kertoo, että rauhansopimuksen uuden tulkinnan tavoittelu ei Berliinin muurin kaaduttua tuntunut tyydyttävältä menettelytavalta. Ulkoministeriön poliittisen osaston päällikkö Jaakko Blomberg oli maaliskuussa 1990 puolustusministeriön esitykseen antamassaan vastauksessa myöntänyt, että nopea kehitys osoittaa Pariisin rauhansopimuksen sotilaalliset rajoitukset vanhentuneiksi.\nOikeudellisen osaston päällikön Eero Kekomäen johtama toimikunta puolestaan selvitti muiden Pariisissa tehtyjen sopimusten kohtaloa.\nHeti huhtikuussa Nyberg oli tilannut rauhansopimuksen historian parhaalta tuntijalta, eversti ja valtiotieteen tohtori Pekka Visurilta selvityksen Pariisin rauhan sotilaallisten määräysten synnystä ja niiden tulkinnan historiasta.\nNyberg tiesi, mitä Pariisin rauhansopimuksen 22. artiklassa lukee sopimuksen purkamisesta “Liittoutuneiden ja Liittyneiden valtojen sekä Suomen välisellä sopimuksella tai, sen jälkeen, kun Suomi on tullut Yhdistyneiden Kansakuntien jäseneksi, turvallisuusneuvoston ja Suomen välisellä sopimuksella”.\nMutta Nyberg tulkitsi, että Saksassa tapahtuva kehitys avasi Suomelle mahdollisuuden päästä irti vanhentuneista rajoituksista: kaikki rauhansopimuksen Saksaan liittyvät määräykset ovat rauhansopimuksen ”III osassa”. Lisäksi Nybergin mukaan - 22. artiklasta huolimatta - oli ainoa rauhansopimuksen osa, joka sisältää säädöksiä määräysten muuttamisesta.\n“III osan” otsikkona on “Maavoimia, sotalaivastoa ja ilmavoimia koskevat määräykset”. Juuri niistä haluttiin eroon. Operaatio PAX oli syntynyt: Saksan tapahtumien dynamiikkaa käytettäisiin hyväksi.\nMutta Nyberg ei tiennyt, että talvisodan rauhansopimuksen 3. artiklan sisältö oli siirretty Pariisin rauhansopimukseen ja edelleen YYA-sopimukseen, jonka presidentti Koivisto halusi 21.10.1990 todeta vanhentuneeksi. Mutta ei presidentti voi mitenkään tulkinnallaan muuttaa rauhansopimuksen eikä YYA-sopimuksen artiklaa!\nTässä presidentti oli Koiviston ongelma, YYA-sopimuksen 4 artikla:\nNybergin ensimmäinen luonnos Operaatio PAX:sta oli päivätty 10. huhtikuuta 1990. Siinä Nyberg esitti olettamuksen, että Saksojen yhdistymisessä niin sanotuissa 2 + 4 -neuvotteluissa päädyttäisiin Saksan kanssa solmittavan rauhansopimuksen korvaavaan tulokseen ja että Neuvostoliitto joutuisi luopumaan yhdistyneen Saksan Nato-jäsenyyteen kohdistuvasta vastustuksestaan.\nPariisin rauhansopimus oli kuitenkin Suomen rauhansopimus, joten miten ihmeessä Saksojen yhdistymisellä voitaisiin muuttaa Pariisissa 10 päivänä helmikuuta 1947 allekirjoitetun rauhansopimuksen 3 artiklaan sisältyvää Suomen sitoumusta ”olla tekemättä mitään liittoja”?\nNyberg kertoo kevään ja kesän aikana hioneensa Puolustusministeriön kansliapäällikön kenraaliluutnantti Aimo Pajusen avustajan tohtori Pauli Järvenpään kanssa taktiikkaa operaatio PAXin toteuttamiseksi. Jo toukokuussa oli hylätty mahdollisuus käyttää YK:n turvallisuusneuvostoa rauhansopimuksen Saksaan liittyvien rajoitusmääräysten muuttamiseen.\nRauhansopimuksen muuttamista YK:n turvallisuusneuvoston avulla oli pidetty epäkäytännöllisenä.\nKenraaliluutnantti Aimo Pajusen luona pidetyssä palaverissa oli keskusteltu presidentti Koiviston suhtautumisesta. Läsnä Nybergin lisäksi oli ylin sotilasjohto, puolustusvoimien komentaja, amiraali Jan Klenberg ja pääesikunnan päällikkö, kenraaliluutnantti Gustav Hägglund sekä Pajusen avustaja, tohtori Pauli Järvenpää.\nKun Nyberg oli varmistunut sotilasjohdon tuesta ja neuvotellut Kekomäen kanssa, otti Nyberg asian esille Blombergin kanssa matkalla Osloon 28. elokuuta 1990. Mahdollisuus käsittelyyn YK:n turvallisuusneuvoston oli jo toukokuussa hylätty – sitä pidettiin epäkäytännöllisenä. Aika oli tehnyt tehtävänsä ja luonnos hiottiin nopeasti hallituksen päätökseksi.\nNyberg kertoo (suora lainaus):\n”Jäljellä oli kaksi vaihtoehtoa: oli joko tiedusteltava rauhansopimuksen tarkeimpien allekirjoittajien eli Neuvostoliiton ja Britannian kantaa tai ilmoitettava Moskovalle ja Lontoolle hallituksen päätöksestä. Saksan yhdistymiskehityksen kiivas vauhti sai vaakakupin painumaan jälkimmäisen vaihtoehdon puolelle. Kun Moskova päätettiin saattaa tapahtuneen tosiasian eteen, hankkeen salassapitoa oli entisistäänkin tiukennettava. Ehdotukseen lyötiin leima “erittäin salainen”, ja se jaettiin vastaanottajilleen numeroituina kappaleina 1. syyskuuta.”\nGeorge H. W. Bush ja Mihail Gorbatsov saapuivat lyhyellä varoitusajalla järjestettyyn kahdenkeskiseen huippukokoukseensa, joka pidettiin Helsingissä 9. syyskuuta 1990. Presidentti Koivisto päätti - iImoittamatta ulkoministeriölle - ottaa asian esiin Gorbatsovin kanssa. Koivisto oli määrännyt kansliapäällikkönsä Jaakko Kalelan pyytämään, että KGB:n residentti Feliks Karasjov ilmoittaisi tästä Gorbatsoville hänen neuvonantajansa Anatoli Tsernjajevin välityksellä.\nKun Kalela oli kysynyt Helsingissä Tsernjajevilta, oliko hän saanut viestin, tämä vastasi myöntävästi. Gorbatsov olisi valmis keskustelemaan asiasta, jos niin haluttiin. Mutta kuten Koivisto muistelmissaan kertoo, Gorbatsov oli niin uppoutunut Neuvostoliiton sisäiseen tilanteeseen, että Koivisto päätti olla ottamatta asiaa esille.\nAsiakirjojen mukaan toimitettiin 17. syyskuuta 1990 päivätty ilmoitus CCCB/MOS on Moskovaan ja Lontooseen CCCB/LON, vaikka hallitus ei ollut mitään "päättänyt". Hallitus kokoontui presidentin esittelyyn vasta neljän päivän kuluttua eli 21.09.1990.\nMiksi hallituksen kokouksessa mukana ollut oikeuskansleri Aalto ei tarkastanut kokouspöytäkirjaa? Miksi sen tarkasti apulaisoikeuskansleri Jukka Pasanen vasta 30.11.1990, vaikka ei ollut edes mukana kokouksessa?\nLieneekö syy jo ennen hallituksen kokousta eli 17.9.1990 Moskovassa tapahtuneessa takaiskussa, jonka seurauksena Moskova päätettiin edelleen 21.9.1990 saattaa tapahtuneen tosiasian eteen.\nTajusiko oikeuskansleri Aalto, ettei Pariisin rauhansopimusta eikä YYA-sopimusta voi noin vain yksipuolisesti muuttaa?\nPresidentiltä saamistaan tehtävistä Kalela ei ollut ilmoittanut edes ulkoministeriön johdolle.\nBritannian ulkoministeriön poliittisen osaston päällikkö John Weston ilmaisi suurlähettiläs Ilkka Pastiselle tyytymättömyytensä ja paljasti, että brittien tietolähde oli Kvitsinski, joka oli 2 + 4 -ryhmän ulkoministerien viimeisessä ja ratkaisevassa kokouksessa Moskovassa 12. syyskuuta kertonut Britannian ulkoministerille Douglas Hurdille Suomen suunnitelmista. Talvitien mukaan Kvitsinski kertoi myöhemmin brittien ihmetelleen, aikoiko Neuvostoliitto sallia sen, että suomalaiset toteuttavat aikeensa.\nNyberg kirjoittaa, että tiedot, jotka oli aiemmin tarkoitettu neuvostojohdolle, päätyivät korkeille virkamiehille, jotka toimivat presidentin politiikkaa vastaan. Mutta ennen kuin Suomessa ehdittiin pohtia tätä asiaa, oli operaatio PAX vietävä läpi ja vastattava sitten Kvitsinskin yrityksiin saada Suomi vesittämään päätöksensä sisältö.\nTästä kertoo myös se, että Blombergin oli vastattava Kvitsinskin vaatimuksiin joutuessaan Kvitsinskin painostuksen kohteeksi Moskovassa vielä 16. lokakuuta. Blomberg pitää tuota matkaa yhtenä kaikkein hankalimmista urallaan.\nNyberg kirjoittaa (suora lainaus):\n” Hallituksen 21. syyskuuta 1990 tekemä päätös sai kiittävän vastaanoton. Se oli ratkaisevaa operaatio PAXin menestykselle. Neuvostoliiton yrityksillä saada Suomi harkitsemaan asiaa uudelleen ja hyväksymään vapaaehtoisesti uusia rajoituksia ei ollut mitään mahdollisuuksia sen jälkeen, kun Koiviston päätöstä pidettiin yksimielisesti diplomaattisena riemuvoittona.”\nSiis operaatio PAX vietiin presidentin esittelyssä hallituksen kokouksessa 21.10.1990 päätökseen ennen kuin Neuvostoliitto ehti julkisesti reagoimaan. Pariisin rauhansopimus ja YYA-sopimus oli mukamas purettu samana päivänä annetuilla UM:n lehdistötiedotteilla nro 277 ja nro 278.\nKoivisto mainitsee muistelmissaan, että oli vielä kerran 2. lokakuuta välittänyt kantansa Gorbatsovin tietoon Kalelan ja KGB:n Helsingin-residentin Karasjovin kautta. Karasjovin mielestä kysymys oli niin vähäpätöinen, että sitä oli tuskin edes esitelty Gorbatsoville eikä asiaa ollut sen takia aihetta ottaa esiin Etykin tulevassa huippukokouksessa Pariisissa.\nAsia ei ollut ollenkaan vähäpätöinen, sillä sopimuksia ei niin vaan yksipuolisesti - sopimuksen vastaisesti - muutella.\n”Kvitsinskin reaktio Suomen hallituksen päätökseen, jonka Talvitie välitti, oli suositus, ettei mitään pitänyt tehdä yksipuolisesti. Kvitsinski käytti koko rekisterinsä saadakseen Blombergin vakuuttumaan siitä, ettei Suomi voinut ehdoitta vapautua maanpuolustustaan koskevista rajoituksista.”\n”KGB:n residentti Karasjov antoi Kalelalle neuvon, että ulkoministeri Paasion oli keskusteltava asiasta Sevardnadzen kanssa edessä olevalla Moskovan-vierailullaan. Piste lyötiin lopuksi noottien vaihdolla. Ulkoministerit Paasio ja Sevardnadze totesivat 15. marraskuuta, että asia oli loppuun käsitelty, ja Suomi vastasi 21. marraskuuta Neuvostoliiton 6. marraskuuta jättämään noottiin. Suomi toisti ilmoituksensa, että Suomen ulko- ja puolustuspolitiikan perusteet pysyvät muuttumattomina. Noottien vaihdosta ei tiedotettu julkisuuteen.”\nNoottien vaihdosta ei tiedotettu julkisuuteen, koska Suomen oli nootissaan tunnustettava, että Pariisin rauhansopimus ja YYA-sopimus eivät ole vanhentuneet eli Suomen ulko- ja puolustuspolitiikan perusteet pysyvät muuttumattomina.\nLisäksi nootit leimattiin salaisiksi.\nSuomi vastasi 21. marraskuuta Neuvostoliiton 6. marraskuuta jättämään noottiin. Ennen Suomen vastaamista Blombergin oli vastattava Kvitsinskin vaatimuksiin joutuessaan Kvitsinskin painostuksen kohteeksi Moskovassa 16. lokakuuta. Blomberg pitää tuota matkaa yhtenä kaikkein hankalimmista urallaan.\n“LOPPUUN KÄYTETTY” RAUHANSOPIMUS\nJälkeenpäin on myönnettävä, ettei virkamiesjohto eivätkä poliittiset esimiehemme tienneet, millainen odottamaton poliittinen räjähdelataus sisältyi rauhansopimuksen muuttamiseen. Lehdistöä kiinnosti talven ja kevään aikana pelkästään “vanhentunut” yya-sopimus eikä Pariisin rauhansopimus, jonka moniportaiset määräykset tunnettiin huonosti. Mutta kun presidentti Koivisto muutti yllätysiskulla rauhansopimusta, innostus ei tuntenut rajoja.\nJa seuraukset olivat arvattavissa – eteenpäin samalla tiellä, seuraava tehtävä on Karjalan saaminen takaisin, tietysti rauhanomaisella tavalla, muuttamalla vielä kerran Pariisin rauhansopimuksen määräyksiä.”\nSyksyn aikana Nyberg oli tavannut oikeudellisen osaston eläkkeelle jääneen päällikön Paul Gustafssonin, joka oli kuohuksissaan Operaatio PAXin takia. Gustafsson oli antanut ulkoministeriön ja sen virkamiesten kuulla kunniansa: “Ei rauhansopimuksia voida tuolla tavalla muutella. Kuka idiootti … ”\nPariisin rauhansopimuksen jälkipuintia\nVenäjän suurlähetystö katsoi asiakseen jo 1992 viitata Pariisin rauhansopimuksen “fascisminluontoiset järjestöt” kieltävään artiklaan, kun yltyvä keskustelu Karjalasta herätti levottomuutta Moskovassa, nimittäin Moskovassa ei oltu valmiita luopumaan rauhansopimuksen käyttämisestä välineenä, jonka avulla voitaisiin tarvittaessa vaikuttaa Suomen politiikkaan.\nNeuvostoliitto siis katsoi, että Pariisin rauhansopimus on edelleen voimassa.\nOn sanottu, että Venäjä olisi tarjonnut Karjalaa takaisin, mutta presidentti Koivisto ei lämmennyt ajatukselle. Onko Pariisin rauhansopimuksen yksipuolisen lakkauttamisen kaatumisessa syy, miksi Ulkoministeriö vaikenee Karjalan palauttamismahdollisuudesta? Rauhansopimuksen lakkauttamisen kaatuminen oli arka asia.\nNyberg muistelee jälkipuintiakin (suora lainaus):\n”Vanhan ajattelun jäänteitä lienee yhä väreillyt Tehtaankadulla, kun suurlähetystön edustajat viittailivat edelleenkin Pariisin rauhansopimuksen määräyksiin. Ulkoministeriö kieltäytyi keskustelemasta rauhansopimuksesta, mutta joutui tammikuussa 1994 vastaamaan Venäjän suurlähetystön noottiin.”\nTämä on edellinen 24.3.2022 kotisivullani julkaistu versio:\nHyvät lukijat, tekstini pitää lukea ilman ennakkokäsityksiä.\nTekstini ei ole minun mielipidettäni vaan faktaa - sopimusten juridiikkaa ja Operaatio PAX:n asiakirjat, jotka olivat salaisia 25 vuotta eli vuodet 1990-2015.\nPariisin rauhansopimus estää Suomen Nato-jäsenyyden, sillä se on edelleen voimassa.\nTutkimukseni taustaksi kerron, että presidentti Koivisto tiesi jo vuonna 1990, että Pariisin rauhansopimus ja YYA-sopimus olisivat esteinä Suomen EY-jäsenyydelle EY:n muuttuessa Maastrichtin sopimuksella EU:ksi, jolla tulisi olemaan jäsenmaiden yhteinen puolustus.\nKoiviston pulma oli tämä:\nVälirauhan sopimuksesta oli siirretty alla olevan tekstin sisältö Pariisin rauhansopimukseen ja edelleen YYA-sopimukseen. Välirauhansopimuksen 3. artikla:\n”Molemmat Sopimuspuolet sitoutuvat kumpikin puolestaan pidättymään kaikesta hyökkäyksestä toistansa vastaan ja olemaan tekemättä mitään liittoja tai osallistumasta koalitio-liittymiin, jotka ovat suunnatut jompaakumpaa sopimuspuolta vastaan.”\nNiinpä presidentti Koivisto operoi ongelmiensa ratkaisemiseksi.\nPariisin rauhansopimuksen yksipuolisen ”lakkauttamisen” presidentti Koivisto operoi salaisella Operaatio PAX:lla, tulkinnalla, että Suomen hallitus muka voisi yksipuolisesti lakkauttaa Pariisin rauhansopimuksen.\nKoiviston operaatio huipentui 21.10.1990 UM:n lehdistötiedotteena nro 277. Lehdistötiedotteen otsikko ja ydinteksti:\nHallitus on 21.10.1990 tekemällään päätöksellä todennut, että Pariisissa vuonna 1947 allekirjoitetun rauhansopimuksen III osan määräykset ovat menettäneet merkityksensä, ydinaseitakoskevaa kieltoa lukuunottamatta."\nKoivisto onnistui tulkinnallaan Pariisin rauhasopimuksen lakkauttamisesta siten, että se jäi valheellisena tietona elämään mediassa ja kansalaisten mielikuvissa.\nMutta Suomi ei voinut yksipuolisesti – ilman kaikkien sopimusosapuolten kokoontumista – lakkauttaa Pariisin rauhansopimusta. Tästä syystä Operaatio PAX:n asiakirjat olivat salaisia 25 vuotta eli vuodet 1990-2015. Minulla on kyseiset asiakirjat.\nTodistamisessa käytän sopimusten historiaa eli tekstejä, jotka löytyvät Välirauhansopimuksesta ja YYA-sopimuksesta sekä Pariisin rauhansopimuksesta.\nPurkaminen voidaan tehdä vain Pariisin rauhansopimuksen 22. artiklan edellyttämällä tavalla:\nTämän sopimuksen kaikki sotilas-, sotalaivasto- ja ilmailumääräykset jäävät voimaan, kunnes ne on joko kokonaan tai osaksi muutettu Liittoutuneiden ja Liittyneiden Valtojen sekä Suomen välisellä sopimuksella tai, senjälkeen kun Suomi on tullut Yhdistyneiden Kansakuntien jäseneksi, turvallisuusneuvoston ja Suomen välisellä sopimuksella.”\nVaikka Pariisin rauhansopimuksen yksipuolisesta lakkauttamisesta on vuodesta 1990 lähtien Koiviston operaation seurauksena kerrottu, Pariisin rauhansopimus on siis edelleen voimassa.\nLakkautetun YYA-sopimuksen teksti todistaa Välirauhansopimuksen 3. artiklan jääneen voimaan YYA-sopimuksen 4. artiklana.\nYYA-sopimuksen 4. artiklassa nimittäin oli viittaus Pariisin rauhansopimukseen.\nYYA-sopimuksen 4. artikla kuului:\nKorkeat Sopimuspuolet vahvistavat Pariisissa 10 päivänä helmikuuta 1947 allekirjoitetun rauhansopimuksen 3 artiklaan sisältyvän sitoumuksen olla tekemättä mitään liittoja ja osallistumatta liittymiin, jotka ovat suunnatut toista Korkeata Sopimuspuolta vastaan.”\nSiis edellä oleva YYA-sopimuksen 4. artiklan teksti todistaa, miten edelleen voimassa oleva Pariisin rauhansopimus velvoittaa Suomea: Suomi ei saa tehdä liittoja toista osapuolta vastaan.\nMerkittävät sopimustekstit sopimuksittain:\nVÄLIRAUHANSOPIMUS (Moskovassa 12. päivänä maaliskuuta 1940 tehty rauhansopimus)\nMerkittävä teksti, Välirauhansopimuksen 3. artikla, joka on edelleen voimassa Pariisin rauhansopimuksen kautta:\nMolemmat Sopimuspuolet sitoutuvat kumpikin puolestaan pidättymään kaikesta hyökkäyksestä toistansa vastaan ja olemaan tekemättä mitään liittoja tai osallistumasta koalitio-liittymiin, jotka ovat suunnatut jompaakumpaa sopimuspuolta vastaan.”\nVälirauhansopimuksen osoite: https://www.finlex.fi/fi/sopimukset/sopsteksti/1940/19400003\nPariisin rauhansopimuksen merkittävä teksti on se, että 12.3.1940 tehdyn Välirauhansopimuksen 3. artikla saatettiin edelleen voimaan Pariisin rauhansopimuksessa:\nVälirauhansopimuksen mukaisesti saatetaan Neuvostoliiton ja Suomen välillä Moskovassa 12 päivänä maaliskuuta 1940 tehty rauhansopimus jälleen voimaan, kuitenkin niin, että mainitun sopimuksen 4, 5 ja 6 artiklat korvataan tämän sopimuksen 2 ja 4 artikloilla.”\nPariisin rauhansopimuksen osoite:\nSiis vaikka Välirauhan sopimuksen 3. artiklaa ei Pariisin rauhansopimuksessa erikseen mainita, se siirrettiin voimaan myös YYA-sopimuksen 4. artiklana:\nSeuraavaa tekstiä ei kukaan voi kiistää, sillä tämä YYA-sopimuksen 4. artiklan teksti on todiste Pariisin rauhansopimuksesta sisällöstä: - Suomi ei saa liittoutua!\nSiis: YYA-sopimusta ei enää ole, mutta edellä oleva YYA-sopimuksen 4. artiklan viittaus Pariisin rauhansopimuksen 3. artiklaan todistaa sen, ettei Suomi saa tehdä mitään liittoa toista osapuolta vastaan.\nLisää tietoa on tulossa: teen edellä olevan selvitykseni liitteeksi kronologian Operaatio PAX;n tapahtumista.\nSitä odotellessa lukekaa, mitä Operaatio PAX:iin osallistunut presidentti Koiviston "juoksupoika" René Nyberg kirjoitti 17.2.2008 Kanava-lehdessä 1/2008: “Olette kajonneet yya-sopimukseen”.\nRené Nyberg paljasti kirjoituksellaan, että Pariisin rauhansopimuksen yksipuolinen lakkauttaminen ja YYA-sopimuksen vanheneminen epäonnistuivat. Niinpä presidentti Koivisto halusi kokonaan uudistaa YYA-sopimuksen syksyllä 1991.\nYYA-sopimuksen uudistamisessa presidentti Koivisto oli Moskovan suuntaan aloitteellinen syksyllä 1991, sillä Koivisto olisi halunnut kaikki YYA:n sotilaalliset Suomea velvoittavat tekstit poistettavaksi. Koivisto ei onnistunut toivomallaan tavalla, sillä kaatuva Neuvostoliitto määräsi YYA-sopimuksen korvaavan ns. Naapuruussopimuksen (1992) 4. artiklaan Suomea velvoittavat tekstit, jotka syntyvä Venäjä parafoi.


Kesämekko – syksymekko | Selviytymistarina\nKesämekko – syksymekko\nJulkaistu syyskuu 20, 2016 by nannakoo\nEhtoota! Tai huomenta, ihan kuinka vaan… 😉 Muistatteko MariMarin Beehive-mekon, jonka sain blogiyhteistyönä alkukesästä? Hihaton kesämekko luomupuuvillaa, suunniteltu ja ommeltu Suomessa. Aika täydellinen vaate.\nTuosta huikeasta puuvillamekosta on nyt tullut myös syksyn luottoasuni! Paksut sukkikset, hihake, villahuivi, ikivanha farkkutakki, äidin vanha olkalaukku ja Mjusin nilkkurit viime syksyltä – ihanan helppo! Taidan ostaa itselleni talveksi hihallisen Beehiven mustana ja ratkaista kaikki tyylikkään, mutta rennon pukeutumiskoodin vaatekriisit kerralla!\nNopeat kuvat viime viikolta, mutta eikös olekin hyvä?\nKeväällä ostin MariMarista myös MbyMin neuleen. Olen pitänyt sitä koko kesän, mutta nyt sen alle on päätynyt taas Rosemunden silkki-villaneule. Kaveriksi helpot farkut ja koko kesän hyvin palvelleet nilkkurit tai pitkät saappaat. Taas on hyvä ja helppo!\nNämä kuvat ovat siis keväältä, mutta muistutuksena. Nyt tuosta neuleesta näytti tulleen myös ihastuttava burgundyn väri! Ooh ja voi, oli siellä MariMarin verkkokaupassa paljon muutakin ihanaa…\nJos syksyn pukeutuminen tuottaa tuskaa ja päänvaivaa, blogin valikoista löytyy oma kategoria pukeutumiselle. Myös mun Pinterestissä on taulu Pukeutumisideoita. Käykäähän kurkkaamassa! Työniloa ja vaatehaaveita viikkoon! 😉\nKategoria(t): Pukeutuminen Avainsana(t): asu, asukuva, eettinen vaate, luottoasu, MariMari, MbyM, mekko, Mjus, naisten, silmälasit, suomalainen, syysasu, vaate. Lisää kestolinkki kirjanmerkkeihisi.\n← Surkean syöjän resepti\nMonta kuvaa keittiöstä! →


Kahvilavinkkiä Espoon seudulle? – Lunni Leipoo\nMakeita herkkuja, yksinkertaisia ohjeita ja arjen fiilistelyä\nKahvilavinkkiä Espoon seudulle?\nViettelen viikkoni Espoossa melko työpainotteisissa tunnelmissa, mutta koska olen kovan luokan kahvittelija, voisin välillä siirtää työni työhuoneesta tai kämpiltä johonkin mukavaan kahvilaan. Asustelen aika lähellä sekä Kauniaisten että Espoon keskustaa, kun taas Helsinkiin on jonkin verran matkaa. En ole vielä ehtinyt kauheasti tutustua uusiin kotikulmiin, joten ottaisin mielelläni Kauniaisissa tai Espoossa asuvilta kahvilavinkkejä. Kriteereinä on vain hyvä kahvi, mukava ilmapiiri ja vaikkapa hyvä pulla.\nVoisin vastavuoroisesti tarjota yhden hyvän kahvilavinkin Tampereelta. Tänne menisin ehdottomasti tekemään hommia, jos viettäisin viikkoni Tampereella. Pyymäen Oma on Tampereen moniin ketjukahviloihin verrattuna ilahduttavalla tavalla erilainen. Tee- ja kahvivalikoima on kattava, kaikki makeat ja suolaiset herkut tehdään itse, ja paikasta saa myös edullista ja maistuvaa lounasta. Asiakaspaikkoja on paljon – sekä sisällä että katetulla ulkoterassilla, ja henkilökunta on aina mukavaa. Kaikki tamperelaiset tietävät takuulla keskeisellä paikalla (rautatieaseman ja Stockmannin lähellä) sijaitsevan kahvilan, mutta tässäpä pieni vinkkaus erityisesti ulkopaikkakuntalaisille!\nPyymäellä on älyttömän iso ja kiva valikoima macaron-leivoksia, olen maistanut ainakin kirsikkaa, pistaasia ja vadelmaa. Kaikille iso peukku!\nEdellinen artikkeli Omenapiirakan ja muffinin fuusio\nSeuraava artikkeli Suklaakastike kahdesta aineesta\n22 vastausta artikkeliin “Kahvilavinkkiä Espoon seudulle?”\nPeroba Leppävaarassa, saa hyvää lounasruokaa.\nUnelmaa leipomassa sanoo:\nVaikken ite Kauniaisten suunnalla asukkaan, mutta siinä Kauppakeskus Granissa on ihana kahvila nimeltään Lähellä Deli, jossa oon käyny. Siellä on mm. ihania korvapuusteja! Kiva tunnelmallinen paikka!\nMinäkin suosittelen ehdottomasti Perobaa! Tosi kaunis paikka ja ihana omistaja. Muutoin Espoon kahvilatarjonta tuntuu liian usein keskittyvän kauppakeskuksiin 😦\nSuosittelen lämpimästi kahvihetkeä upeissa merellisissä maisemissa ja tunnelmissa Espoon Haukilahdessa. Uimarannan puolella on rennompi Café Mellsten http://www.cafemellsten.com/ ja venesataman puolella hiukka fiinimpi Haukilahden paviljonki http://www.cafemellsten.com/\nMyös Matinkylän puolella on kiva rantakahvila Merenneito, johon kannattaa tutustua http://www.cafemerenneito.fi/\nMukavia kahvihetkiä Espoossa!\nEspoon parhaat korvapuustit leipoo Kaizan Café http://www.kaisancafe.com/\nTapiolassa sijatsevassa kotoisassa kahvilassa on aivan mieletön valikoima kotoisia leivonnaisia, mutta korvapuustit ovat törkeän herkullisia 🙂\nSuosittelisin myös Kaisan Caféeta tai sitten Bembölen kahvitupaa (http://bembolenkahvitupa.net/). 🙂\nHaltian luontokeskus Nuuksiossa on todella hieno! Ensin vähän ulkoilua merkityillä poluilla, ja sitten munkkikahville luontokeskukseen. Munkkeja paistetaan sitä mukaa kun ne loppuvat, ja me saimme käynnillämme ihan tulikuumat yksilöt ❤ Tarjolla on myös ruokaa (lounasta buffasta ja päivällistä listalta) ja komeat järvimaisemat.\nMinäkin suosittelen Lähellä Deliä Kauniaisista. Ihana pieni kahvila jossa suurin osa luomua ja vaikka mitä ihanaa muutakin myynnissä kuin leivonnaiset, kahvit yms! Jos teestä tykkää niin suosittelen.\nKaisan Cafe. Se on legenda. Valtavat, ihanat korvapuustit hintaan, joka saa tuijottamaan myyjää täysin tyhmänä. Viimeksi kun kävin lasten kanssa siellä pari viikkoa sitten maksoi kahvi, kaksi pillimehua, iso korvapuusti, tiikerikakkupala ja suklaa-vadelmakääretorttukimpale yhteensä 7,80e.\nVoi kuulostaapa mahtavalta! 🙂\nNyt on kyllä pakko mennä sinne, vaikka jo tänään! Olen ollut vähän myöhään aina kaupassa pitkien työpäivien takia, ja leipomo on ollut silloin jo kiinni!\nOi kuulostaapa ihanalta! Jos jään tänne joskus viikonlopuksi, tuonne pitää ehdottomasti suunnata. 🙂\nKaisan Caféta suositeltu jo parikin kertaa, kuulostaa lupaavalta! 🙂\nOi kuulostaapa hyvältä, rakastan hyvää korvapuustia (ja huono sellainen saa vihaiseksi…).\nVoi kiitos, onpa täällä loppujen lopuksi paljon ihania kahviloita!\nTuolla pitää ehdottomasti käydä, olen nähnytkin kahvilan mutta se on ollut jo kiinni kun olen ollut liikkeellä!\nKiitos vinkistä, Peroba on myös listalla parin suosittelijan vuoksi!\nPyymäen Oma on kyllä ehdottomasti Tampereen paras kahvila! Voisin vaan tuntitolkulla ihailla sen upeaa sisustusta 🙂\nJos joskus Helsinkiin saakka ehtii, lämmöllä suosittelen upouutta tarjonnaltaan ainutlaatuista kahvilaa, Makiata. www. makiata.fi\nTäytyypä perehtyä, kyllä sinne Helsinkiinkin tosi kätevästi pääsee. 🙂\nMelkein voisin julistaa samaa! 🙂\nVan Kokki sanoo:\nMun mielestä Espoon ihanin tunnelma löytyy Suvisaaristosta, Saaristokaupasta. Sinne on vähän matkaa, mutta kesällä (miksei ehkä nyt syksylläkin) vierailun arvoinen paikka. Muuten musta myös Espoolaisena opettajana tuntuu, et parhaat leivonnaiset löytyy opehuoneesta :D.\nVastaa käyttäjälle annamaria Peruuta vastaus\naamiainen amerikkalainen browniet cupcaket donitsit englantilainen gluteeniton italialainen joulu juhannus juustokakut jäätelö kahvilat kakut kaneli keksit kinuski kookos koristelu lakritsi leivokset lime makeat piirakat makeiset mansikka marenki muffinit mustikka muut makeat leivonnaiset muut suolaiset leivonnaiset Nutella omena porkkana pullat pääsiäinen raparperi reissut ristiäiset sitruuna suklaa suolaiset piirakat tampere tuotevinkit täytekakut vadelma valkosuklaa vanilja vappu vegaaninen ystävänpäivä\nTänään on oma ensimmäinen äitienpäiväni, minkä kunniaksi tein itselleni vadelma-kinuskijuustokakun. 💕 Herkullista äitienpäivää, toivottavasti te kaikki äidit ja äiteinä toimivat saatte tänään paljon kakkua ja haleja! #lunnileipoo #vadelmakinuskijuustokakku #äitienpäivä\n*Kaupallinen yhteistyö / tuote saatu\nHerkullista vappua! 🍩 Vappuaatto on kulunut leppoisasti donitsien parissa. Vaikka uunidonitsit ovat hyviä, ne eivät mielestäni päihitä hiivataikinaan leivottuja uppopaistettuja donitseja. Kuorrutettujen donitsien (suolakinuski- ja suklaakuorrutteet) ohje löytyy nyt blogista. 💕 #lunnileipoo #vappu #donitsit #kuorrutetutdonitsit #kinuskidonitsit #suklaadonitsit\nMitä aiot leipoa vapuksi? 💕 Innostutko uunidonitseista, churropalloista vai ihan perinteisistä munkkirinkilöistä? Ajattelin itse tänä vuonna tehdä donitseja pitkän kaavan mukaan. Blogissa on jo uunissa paistettujen suklaadonitsien ja vegaanisten suklaa-appelsiinidonitsien ohje 🍩 #lunnileipoo #vappu #donitsit #uunidonitsit #munkit #churropallot\nVioletti unelma pienen ensimmäiseen juhlaan 💜 Kakussa mehevä suklaapohja, vadelmamousse sekä liukuvärjätty valkosuklaakuorrute. Päällä marenkikoristeet ja valkosuklaapursotukset. Blogissa lisää kuvia kakusta (+ohje kakkuun sekä marenkikoristuksiin)!\nTämän vuoden pääsiäiskakku on juustokakkua keveämpi sitruuna-rahkakakku, joka on valkusisvaahdon takia ihanan kuohkeaa! Ihanaa pääsiäistä kaikille herkuttelijoille. 🌼🌼 #lunnileipoo #sitruunarahkakakku #germancheesecake #pääsiäinen\nCreate a website or blog at WordPress.com Teeman Button 2 on tehnyt Automattic.


Palleron epämääräinen cosplayblogi: Henkinen valmistautuminen Animeconiin\nHenkinen valmistautuminen Animeconiin\nHeeh, Animecon. Con johon minun ei alunperin ollut tarkoitus osallistua, onkin nyt con johon osallistun :DD\nKiitoksia Jäärälle joka mainiosti varasi majoituksen myös minulle + kiitoksia kovasti autokyydistä sitten myös paikan päälle. Oot ihana <333\neikä pidä unohtaa muita pieniä pällejä, norppia, saukkoja, pieneläimiä, valaita, öttiäisiä, jotka joutuvat jälleen kerran kärsimään seurastani :DD\nCossisuunnitelmat eivät ole vielä muuttuneet, mikä on silleen positiivinen yllätys mielestäni. Elikkäs lauantaille One Piecen uusissa jaksoissa esiintyvä Monet, ihmisversio. Ja myöhemmäksi teen sitten hänelle siivet, jalat ja lintuisan pyrstön.\nTosi jännä et kaloilla ja linnuilla on pyrstö.. Pää on kohta pyrstöjä täynnä :D\nJa sunnuntain cossiksi olen keksinyt kierrättää Uzumaki Kushina cossini C:\nCossi on tosi mukava päällä ja on melkeimpä casual vaatetukseen käypä. Huono puoli on tuo peruukki, joka tykkää takkuuntua hyvin helposti, joten harjaus on aina paikoillaan. Ja päätin että sunnuntaina toimisin enemmän valokuvaajan C:\nJa juu, ehkä pitäis vähitellen aloittaa Monetin mekon väsääminen ja peruukin metsästäminen... Aconiin on enää 19 päivää aikaa ;____;\nLähettänyt Ichi/Pallero klo 6/24/2013\nihihi ihanaa nähdä Monet :3333


1 500 m² Maskuntie 204, 21250 Masku Liiketila vuokrattavana - Oikotie 13835365\n4 500 € / kk1 500 m²\nMaskussa sijaitsevasta vuonna 2006 valmistuneesta kiinteistöstä vuokrattavana siisti toimitila, joka soveltuu liike- tai tuotanto-kokoonpanotilaksi. Kiinteistö toiminut alun perin kaluste myymälänä, viimeksi tiloissa on toiminut offshore-hyttitehdas. Mahdollisuus jakaa nyt vapautuva 3 360 m2 kahteen osaan.\nKiinteistön koko yhteensä 6 381m2 ja tekniikka hyvässä ja asianmukaisessa kunnossa. Kiinteistö on alun perin rakennettu kolmelle käyttäjälle ja se on toiminnallisesti helppo jakaa, lastaustaskuja 3 kpl. Perustus: maanvarainen teräsbetonilaatta Ilmanvaihto ja lämmitys: Koneellinen tulo- ja poisto, jossa tuloilman lämmitys. Ei jäähdytystä. Kaukolämpö Kohde sijaitsee erittäin näkyvällä paikalla Valtatie 8 varrella Maskun Liikekeskuksen kauppa-alueella. Uusi 8-tien perusparannus parantaa kiinteistön näkyvyyttä ja tavoitettavuutta.\nPääomavuokra pyyntö 10 080 euroa/kk , 3 euroa/m2/kk (alv0%) + hoitovuokra


Tilastokeskus - Kaupan myynti kasvoi 8,1 prosenttia maalis-toukokuussa\nEtusivu > Tilastot > Kauppa > Kaupan liikevaihtokuvaaja > 2006 > toukokuu > Kaupan myynti kasvoi 8,1 prosenttia maalis-toukokuussa\nKaupan myynti kasvoi 8,1 prosenttia maalis-toukokuussa\nKaupan (sis. auto-, tukku- ja vähittäiskauppa) liikevaihto oli Tilastokeskuksen mukaan vuoden 2006 maalis-toukokuussa 8,1 prosenttia suurempi kuin vastaavana ajanjaksona vuotta aiemmin. Kaupan liikevaihdon kasvu oli maalis-toukokuussa hieman hitaampaa kuin edeltävällä kolmen kuukauden jaksolla. Tavaratalokaupassa liikevaihdon kasvu hidastui edellisen kolmen kuukauden ajanjaksosta, 5,8 prosenttiin.\n06-08/2005 09-11/2005 12/2005-02/2006 03-05/2006\nKauppa yhteensä 7,5 7,4 8,4 8,1\nAutokauppa 8,8 6,7 7,9 7,6\nTukkukauppa 8,0 8,2 9,5 9,4\nVähittäiskauppa 5,4 5,7 5,9 5,3\n- päivittäistavarakauppa 3,4 3,4 5,0 5,1\n- tavaratalokauppa 6,4 6,2 6,7 5,8\nVähittäiskaupassa myynnin arvo ja määrä kasvoivat maalis-toukokuussa 5,3 ja 5,0 prosenttia.\nVähittäiskaupan myynnin arvon ja määrän kolmen kuukauden vuosimuutokset maalis-toukokuun 2006 välisenä aikana\nVähittäiskaupan alatoimialojen liikevaihdon kehitys helmi-huhtikuussa\nVähittäiskaupan liikevaihto kasvoi huhtikuuhun päättyneellä kolmen kuukauden jaksolla 4,6 prosenttia edellisvuodesta. Liikevaihdon supistuminen jatkui voimakkaana valokuvausalalla, jossa liikevaihtoa kertyi 11 prosenttia vähemmän kuin edellisvuoden vastaavana ajanjaksona.\nLiikevaihto kasvoi puolestaan ripeästi kultasepänteosten ja kellojen vähittäiskaupassa, jossa kasvua kertyi 12,6 prosenttia. Lähes samaan kasvuun yllettiin kodintekniikan kaupassa helmi-huhtikuussa.\nVähittäiskaupan alatoimialojen liikevaihdon kolmen kuukauden vuosimuutokset helmi-huhtikuu 2006 välisenä aikana\nVuoden 2006 tammi-toukokuussa kaupan liikevaihto kasvoi 8,8 prosenttia verrattuna edellisvuoden vastaavaan ajanjaksoon. Vuonna 2005 kaupan liikevaihtoa kertyi 6,6 prosenttia enemmän kuin edellisvuonna. Vuonna 2004 koko kaupan liikevaihdon kasvu nopeutui edellisestä vuodesta hieman ja oli 6,0 prosenttia. Vuonna 2003 kaupan liikevaihto kasvoi 5,0 prosenttia, kun se oli supistunut vuoden 2002 alkupuolella. Vuoden 2002 alun jälkeen kaupan liikevaihdon kasvu vähitellen piristyi. Vuonna 2002 kaupan liikevaihdon kasvu ylsi vuositasolla 2,6 prosenttiin. Vuoden 2004 liikevaihdon nopeaan kasvuun ja vuoden 2002 alkupuolen supistumiseen vaikutti erityisesti tukkukauppa.\nVuoden 2006 tammi-toukokuussa autokaupan liikevaihto kohosi 8,3 prosenttia verrattuna edellisvuoden vastaavaan ajanjaksoon. Vuonna 2005 autokaupan liikevaihto kasvoi 6,3 prosenttia enemmän kuin edellisvuonna. Vuoden 2004 ensimmäisellä vuosikolmanneksella autokaupan myynnin kasvu oli ripeää: liikevaihto kasvoi 18 prosenttia. Vuoden 2004 ensimmäisen vuosikolmanneksen jälkeen autokaupan myynnin kasvu hiipui aina marraskuulle 2004 saakka. Vuonna 2004 kaikkien ajoneuvojen ensirekisteröinnit kasvoivat 4,3 prosenttia, mutta uusien henkilöautojen rekisteröinti väheni 3,2 prosenttia edellisvuodesta. Marraskuussa 2004 autokauppa kääntyi jälleen kasvuun, joskin vuoden 2005 ensimmäisenä neljänneksenä liikevaihtoa kertyi maltillisesti 2,5 prosenttia.\nVuoden 2006 tammi-toukokuussa tukkukaupan liikevaihto kasvoi 10,3 prosenttia edellisvuoden vastaavaan ajanjaksoon verrattuna. Kasvu on selvästi nopeampi kuin vuonna 2005, jolloin tukkukaupan liikevaihto kohosi 7,4 prosenttia.\nVuoden 2002 viimeisen neljänneksen 2,7 prosentin kasvusta vähittäiskaupan liikevaihdon kasvu kiihtyi vähitellen vuoden 2004 ensimmäisen neljänneksen 5,9 prosentin kasvuun. Sen jälkeen vuoden 2004 vuosineljännesten liikevaihdon kasvunopeus oli 3-4 prosentin luokkaa. Vuoden 2005 ensimmäisellä neljänneksellä liikevaihdon kasvu hidastui 2,4 prosenttiin. Seuraavilla vuoden 2005 kolmella neljänneksellä liikevaihto kasvoi ripeämmin, noin 5-6 prosenttia. Vuonna 2005 vähittäiskaupan liikevaihto oli 5,0 prosenttia suurempi kuin edellisvuonna. Vuoden 2006 tammi-toukokuussa liikevaihto kohosi 5,6 prosenttia verrattuna edellisvuoden vastaavaan ajanjaksoon.\nISSN=1799-0912. toukokuu 2006, Kaupan myynti kasvoi 8,1 prosenttia maalis-toukokuussa . Helsinki: Tilastokeskus [viitattu: 12.5.2021].


desibeli.net - Sirkus CousCous: Liput Indonesiaan\nSirkus CousCous: Liput Indonesiaan\nHelsinkiläinen Sirkus CousCous on oletettavasti vielä suhteellisen nuori yhtye, jonka debyyttialbumi pursuaa hyvää kesäistä fiilistä. Tietoa ryhmästä ei ole paljoa tarjolla, mutta nähtävästi yhtye rakentuu pitkälti vokalisti Maryn ja soundivelho HPN:n ympärille. Näistä ensin mainittu vastaa lyriikoista ja jälkimmäinen puolestaan kaikesta musiikista, miksauksesta sekä tuotannosta.\nKaikki ovet avaava taikasana sirkuslaisten musiikilliseen ihmeiden telttaan on groove, sillä jokainen kiekon kahdeksasta raidasta pyrkii pyörittämään pyrstöjä mahdollisimman tehokkaasti. Teemoiltaan kevyessä mutta soundeiltaan muhkeassa soitossa yhdistyvätkin pop, funk ja elektroninen disko, eikä mitään neljästä edellisestä vuosikymmenestä voida nostaa toisten edelle kun pohditaan mahdollisia vaikutteita.\nElektronisista mausteistaan huolimatta soitto on muhkean orgaanista ja lämmintä, mikä antaa levylle miellyttävän kesäisen tunnun. Biisit rullaavatkin rentona ja värikkäänä ketjuna ilman pienintäkään pakottamisen tuntua. Maryn kuulas ja viipyilevä laulu on väriltään juuri sopivan persoonallinen ja lisäpintaa antavat suomenkieliset lyriikat, joissa kerrotaan muustakin kuin parisuhdeongelmista. Ryhmän merkittävin etu kilpakumppaneihin nähden onkin vapaus ahdistavista genreaidoista niin musiikin kuin tarinoiden saralla.\nHarmillisesti itse kappalemateriaali ei yllä aivan rakenteidensa tasolle, eikä sävellyksiin ole saatu hetkittäisistä lupauksista huolimatta luotua riittävästi tarttumapintaa. Tästä johtuen pitkäsoitto kyllä soi kauniisti, mutta levyn loputtua mielessä pyörivät lähinnä juuri välittyneet fiilikset, eikä yksikään biiseistä jää toden teolla soimaan päähän. Esikoiseksi albumi on silti erittäin vahva näyte ja toivoa sopii, että jatkoa on luvassa.\nKotimainen yhtye jonka musiikissa yhdistyvät pop, funk ja elektroninen disko.


Kaksi yhden hinnalla: nachoja!\nR: Pitkästä aikaa ruokajuttuja! Mä oon tosi huono tekemään pelkästään itselleni ruokaa, joten sellaisina päivinä kun poikakaveri on iltavuorossa syön vaan jotain pientä päivällä ja sitten illalla teen meille jotain hyvää iltapalaa. Aina joskus tulee leivottua esim. suolaista piirakkaa tai pasteijoita, mutta eilen halusin tehdä jotain muuta ja päädyin tacopaistokseen!\nToi on maailman helpoin tehdä ja ohjetta voi muokata oman maun mukaan. Itse laitoin nachoja, hyvin maustettua jauhelihaa, punasipulia, kirsikkatomaatteja, paprikaa, hot-salsaa ja juustoraastetta. Jauheliha paistetaan, maustetaan ja heitetään sipulitkin sekaan paistumaan. Tein tämän uunipellille, koska poikakaverin luona ei ole mitään hyviä uunivuokia, eli laitoin pellille kerroksen nachoja, siihen päälle muut aineet ja pinnalle juustoraastetta. Sitten koko setti uuniin 225 asteeseen noin 5-10 minuutiksi ja NAM. Kannattaa varoa ettei pidä liian kauan uunissa, ihan vaan sen aikaa että juusto sulaa.\nTekisi mieli tehdä samaa ruokaa uusiksi heti huomenna, oli älyttömän hyvää! Ensi kerralla voisin testata laittaa myös ananasta ja Emmental juustoraasteen tilalle vaikka cheddarjuustoa.. Tämä on kyllä niin tuhti iltapala, että ei tätä viitsi usein tehdä. Nachoja jäi ihan kamalasti yli, enkä oikeen tykkää niitä ihan sellaisenaan syödä, mitä niistä voisi tehdä? Pitäisi varmaan yrittää soveltaa samoja aineita johonkin salaattin, eikös siihen mäkin fiesta-salaattiinkin tule myös nachoja?\nAntakaa jotain hyviä iltapalavinkkejä?\nAiDA 16. marraskuuta 2011 klo 22.46\nNAM! Tuo on yks mun lemppariherkuista, niin simppeliä ja niiiiiin hyvää :)\nnoraa 16. marraskuuta 2011 klo 23.47\nTeen pienemmän annoksen yleensä niin, että heitän nachoja lautaselle, jauhelihaa ja juustoa, jonka jälkeen hetkeks mikroon. Sit laitan siihen päälle salsaa, salaattia, kurkkua ja tomaattia, jonka jälkeen on niiin hyvää! Tosin onhan sekin melko tuhtipala, mut tekee annoksesta pienemmän ja enemmän salaattia vaan! ;>\nElla ja Salla 17. marraskuuta 2011 klo 10.41\nVoi nam, näyttää niin hyvältä!\nSenja 17. marraskuuta 2011 klo 11.33\noi kuullostaa hyvältä! itekin ooon tosi laiska laittamaan ittelleni ruokaa ja ainoa lämmin ruoka joka päivässä tulee syötyä on usein yliopistolla..pitäisi tulla muutos tähän kyllä :) kiitos vinkistä!\nNight at Vogue 17. marraskuuta 2011 klo 14.09\nNäyttää ihan ihanalta!\nRiikka 26. marraskuuta 2011 klo 14.25\nAida: Juu älyttömän hyvää!\nnoraa: Pitääkin koittaa tolleen jos ei jaksa noin paljon tehdä.\nSalla: Ja maistuu kans hyvältä!\nSenja: Mä en jaksa nykyään käydä taas paljon yliopistolla syömässä, kun ei oo tunteja niin ei tuu lähdettyä sinne.\nNight at Vogue: Ja maistuu myös.


Hedrin Once geeli täiden häätöön 100 ml - Yliopiston verkkoapteekki\nEtusivu TERVEYS » Hiusten ja päänahan hoito Päätäit HEDRIN ONCE geeli täiden häätöön 100 ml\nHEDRIN ONCE geeli täiden häätöön 100 ml\n1 l = 211,00 €\nHedrin Once geeli on tarkoitettu täiden häätöön\nNopeavaikutteinen geeli, joka tuhoaa täit ja niiden munat yhdellä 15 minuutin käsittelyllä\nPenetrol-ainesosan ansiosta valmiste pääsee tunkeutumaan täin muniin ja tappaa ne\nVoidaan käyttää niin usein kuin on tarpeen, eivätkä täit tule sille vastustuskykyisiksi\nSopii kuuden kuukauden iästä alkaen\nPeitä olkapäät pyyhkeellä ja ravista pulloa\nLevitä geeliä kauttaaltaan kuiviin hiuksiin ja hiuspohjaan niin että ne ovat märät\nHedrin Once on vedenkestävää, eikä imeydy kosteisiin hiuksiin\nVarmista, että geeliä on kaikkialla hiuksissa ja hiuspohjassa\nAnna vaikuttaa vähintään 15 minuuttia (tai halutessa pidempään)\nLevitä shampoota koko hiuspohjaan kastelematta ensin hiuksia, pese hyvin ja huuhtele vedellä\nTarvittaessa pese kuivuneet hiukset uudelleen shampoolla ja huuhtele vedellä\nViikon kuluttua tarkista hiuspohja ja toista hoito tarvittaessa\nValmistaja/markkinoija: STADA Nordic, Suomi\nAsiakasarviot: HEDRIN ONCE geeli täiden häätöön 100 ml\nErittäin miellyttävä käyttää\nkäyttäjältä Anonyymi päiväys: 23.2.2015\nHinta laatu suhde kohdallaan. Täyttää tehtävänsä luotettavasti. Mukava käyttää. Tehokas ja turvallinen käyttää myöskin perheen pienimmälle väelle.Miellyttävä tuoksu ja koostumus muutenkin. Suosittelen lämpimästi.\nLINICIN 15 min Solution liuos täiden häätöön 100 ml\n(1 l = 205,00 €)\nPARANIX SENSITIVE liuos päätäiden häätöön 150 ml\n(1 l = 156,67 €)\nLICENER täishampoo päätäiden häätöön 100 ml\n19,55 € (1 l = 97,75 €)\nSelaa myös nämä tuoteryhmät: Täitartunnan hoito, Täitartunnan hoito, Täiden häätö, Hiusten ja päänahan hoito, Hiukset ja päänahan hoito, TERVEYS JA HYVINVOINTI », Täishampoot ja -liuokset, Täishampoo, Hedrin, Täi


Cima d'Ambrizzola Archives - Vuorenvalloitus\nCategory: Cima d’Ambrizzola\nVoitko uskoa, missä minä olen?! – Cima d’Ambrizzolan huiputus\nIn Cima d'Ambrizzola, Croda da Lago, Dolomiitit, kalliokiipeily, mixed-kiipeily, Rifugio Croda da Lago, sähköavusteinen polkupyörä, sähköpyörä, trädikiipeily, traditionaalinen kalliokiipeily\nSähköpyörän rungossa oleva pieni sähkömoottori avustaa vain silloin, kun pyörän polkimia polkee. Kyseessä ei siis ole mopomainen ajoneuvo; sähköpyörä lisää polkemisesta syntyvää voimaa vain sen verran, että “ebike” luokitellaan liikenteessäkin ihan tavalliseksi pyöräksi. Kuitenkin meille ero oli merkittävä: ilman tuota lisäbuustia tuhannen vertikaalimetrin lähestymisnousu vuoristotietä pitkin tavallisella polkupyörällä olisi aika rankka operaatio.\nOlen toki pyöräillyt jonkin verran, onhan se osa treeniohjelmaakin. Mutta moottorilla varustetulla kaksipyöräisellä ajamiseni rajoittuvat yhteen kertaan, jolloin 16-vuotiaana sain kokeilla kesätyöpaikan skootteria. Matka kesti noin 45 sekuntia ja se meni jotakuinkin näin: ensin varovainen ja hutera aloitus, sitten “tämähän on helppoa” -henkinen kaasutus, jota seurannut holtiton “kaasu pohjassa” -kurvailu päättyi isoon ojaan, jossa oli melkein metrin verran vettä. Noustessani ojasta näin esimieheni katseesta, että motoristin urani oli tullut päätökseen.\nEnsin linjalla oli hetken ihan hiljaista. Sitten kuului epäröivä “Are you kidding me..?”, jota seurasi muutaman sekunnin päästä voimakkaampi “Yes, you are kidding me” ja röhönauru.\n– In Cortina, there’s NOOOO way, you get an ambulance in less than an hour!\nCroda da Lago ja korkein huippu Cima d’Ambrizzola\n– Seuraavan kerran, kun joku ehdottaa, että mennäänkö ajamaan pyörillä ylämäkeen yli tunniksi ENNEN vuorikiipeilyn aloittamista, sano vain “ei”.\nJälleen kehon palautuminen yllätti minut. Jo hetken istumisen jälkeen oloni oli latautunut ja olin valmis astumaan pienelle, lammen rannasta lähtevälle polulle, kohti kaukana yläpuolellamme taivasta vasten piirtyvää Cima d’Ambrizzola -huippua (2715 m). Kohde olisi eilistä Cima Grandea hiukan matalampi, mutta vaatisi vielä enemmän teknistä kiipeämistä: huipun saavuttaminen edellyttäisi useiden seinäreittien sarjaa.\nEn kuullut Heikin vastausta, niin paljon veri kohisi korvissani. Tunsin sormieni alkavan täristä, ja hetken ajan suuri tunneryöppy muuttui joksikin pelkoa muistuttavaksi. Se velloi sisälläni niin, että maailma tuntui keinuvan, ja kaiversin sormenpääni niin syvälle kiven uurteisiin kuin taisin. Ajatukset kiersivät päätöntä kehää: “Hitto, missä olen. Nyt on tosi kyseessä. Tämä on oikeaa.”\nHetken odottelin sisäisen myrskyn laantumista ja tasasin hengitystäni. Sitten jatkoin matkaa. Ajatukset asettuivat, mutta oloni oli hiukan epävakaa, ja kehoon tärinä jäi vielä hyväksi toviksi. Vapisevin sormin ja tutisevin säärin kiipesin ylöspäin. Alkureitin rentous oli poissa, ja epävarmuus täytti mielen: tuntui vaikealta löytää tarpeeksi luotettavia otteita ja “kokosylihalauksella” yritin imeytyä kiveen kiinni ollakseni turvassa.\nTrust me, I know what I’m doing… right? – varmistan Fabriziota\nJokainen huippu on omalla tavallaan ihmeellinen ja hieno saavutus. Mutta tässä hetkessä oli jotain erityistä. Nyt kahden huipun “mittavalla” Dolomiitti-kokemuksellani saatan sanoa, että tuossa vuoristossa on jotain ainutlaatuista, jonka tiedän saavan minut palaamaan sinne vielä uudelleen ja uudelleen.\nCima d’Ambrizziola huiputus 14.6.2019 noin klo 14\nKello oli kymmenen illalla ja kylä pimentynyt, kun pääsimme alas. Hikinen ja uupunut, mutta onnistumisesta hilpeä seurueemme kokoontui ainoaan vielä auki olevaan pizzeriaan naureskelemaan “viiden tunnin päivällemme” ja ahmimaan pizzaa sellaisella vauhdilla, että naapuripöydissä jäätiin lumoutuneena tuijottamaan. Fabrizio totesi heti alkuun virhearvionsa ja antoi sitten palautteen, jota olemme odottaneet:\nTervetuloa Vuorenvalloitus- seikkailuun!\nSokeritoppavuori (396 m), Brasilia 2019


Nousiaisissa noin 400 sairastui vesijohtovedestä alkuvuonna - Keskisuomalainen\nKotimaa 17.02.2018 23:00\nVarsinaissuomalaisessa Nousiaisten kunnassa noin 400 ihmistä sairastui alkuvuodesta 2018 vatsatautiin saastuneen vesijohtoveden takia.\nVatsatautiepidemia alkoi, kun jätevesiputki ja talousvesiputki halkesivat maaperän liikkeen vuoksi samaan aikaan.\nÄänekosken tapaan myös Nousiaisissa vesijohtoverkostoa puhdistettiin huuhtelemalla kloorilla, ja asukkaat joutuivat pitkään keittämään käyttämänsä vesijohtoveden.\nSuomen lähihistorian pahin vesikriisi koettiin Pirkanmaan Nokialla loppuvuodesta 2007. Nokialla tuhansia ihmisiä sairastui vatsatautiin sen jälkeen, kun kaupungin vesilaitoksella vahingossa avattiin puhtaan juomaveden ja kiintoaineksesta puhdistetun jäteveden yhdistävä venttiili. Seurauksena yli 400 000 litraa jätevettä pääsi sekoittumaan juomaveteen.


Vedenpitävä miesten takki - Vaude Escape Light - Vaeltajankauppa\nTuoteryhmät Vaatteet Vaude Escape Light miesten takki turkoosi\nVaude Escape Light miesten takki turkoosi\nKevyt ja vedenpitävä miesten kuoritakki hengittää erinomaisesti\nVaude Escape Light on laadukas miesten petroolinsininen kuoritakki sopii monenlaiseen käyttöön. Kevyt, hengittävä sekä veden- ja tuulenpitävä takki sopii niin perusulkoiluun, vaelluksille kuin matkailuun varatakiksi. Takki pakkautuu pieneen tilaan ja kulkee näin kevyesti mukana treenikassissa, repussa tai työlaukussa.\nEscape Light takin vedenpitävyys tulee ohuesta ja hengittävästä Ceplex Active -kalvosta. Kalvo kestää vettä 10 000 mm asti. Takissa on säädettävä huppu, jonka saa rullattua kaulukseen piiloon. Helma ja hihansuut ovat myöskin säädettävissä käyttäjälle sopivaksi. Etuosassa on kaksi vetoketjullista taskua. Takin verkkovuori hengittää hyvin ja parantaa ilmankiertoa.\nVaude Escape Light miesten kuoritakin ominaisuudet:\nHuppu taiteltavissa kauluksen sisälle\nM-koossa takin pituus 77 cm ja paino 504 g\nSinisen kalvotakin materiaalit:\nYmpäristöystävällisesti tuotetussa takissa on Eco Finish -vedenpitävyyskäsittely, joka ei sisällä haitallisia PFC-yhdisteitä. PFC:t eivät ole biohajoavia ja niiden on epäilty olevan terveydelle haitallisia. Vaude on julistautunut luopuneensa tuotannossaan kokonaan PFC-yhdisteistä.\nSelaa myös nämä tuoteryhmät: Vaatteet, Takit, Miesten takit, Vedenpitävät takit, Vaude, Miesten vaatteet, Outlet, Tarjoukset -40%\nhttps://www.vaeltajankauppa.fi/Vaude-Escape-Light-miesten-takki-turkoosi /Shops/2015021603/Products/04341-983 Vaude Escape Light miesten takki turkoosi https://www.vaeltajankauppa.fi/WebRoot/vilkasfi01/Shops/2015021603/5CAE/EE9F/FF16/6E3A/DCCC/0A28/1011/036F/Kevyt_kuoritakki_miehille_turkoosi_vaude_escape_light_vaeltajankauppa.jpg 56.94 EUR InStock Categories/Vaatteet Categories/Vaatteet/Takit Categories/Vaatteet/Takit/Miesten_takit Categories/Vaatteet/Takit/Vedenpitaevaet_takit Categories/Braendit/Vaude Categories/Braendit/Vaude/Vaude_vaatteet_ja_kengaet Categories/Talvivaatteet Categories/Talvialennukset/Miesten_vaatteet Categories/Tarjoukset Categories/Tarjoukset/Tarjoukset_40 Miesten turkoosi kevyt ja vedenpitävät takki hyvällä hengittävyydellä sekä tuulenpitävyydellä 94.9 Vaude